pythainlp/thai-wiki-dataset-v4 huggingface dataset:
เรซิงลากูน

เรซิงลากูน (; โรมาจิ: "Rēshingu Lagūn") เป็นเกมรถแข่งแนวอาร์พีจี ที่พัฒนาโดยบริษัทสแควร์ วางจำหน่ายวันที่ 10 มิถุนายน ค.ศ. 1999 ในเกมมีเอกลักษณ์ในการที่จะรวมการแข่งรถบนถนนที่มีองค์ประกอบในบทบาทการเล่น มีเรื่องราวของเกมดังต่อไปนี้ที่ได้เกี่ยวกับสมาชิกคนใหม่ของทีมรถแข่งบนถนนในปี 1999 ในเมืองโยโกฮาม่า ประเทศญี่ปุ่น ตอนที่เขาพยายามที่จะเรียนรู้เกี่ยวกับอดีตที่ผ่านมาของเขาและการแข่งลึกลับที่เกิดขึ้นเมื่อสิบปีก่อนที่จะเปิดเกม ได้วางจำหน่ายสำหรับ เพลย์สเตชัน ซึ่งเกมจะใช้กันได้กับ โซนี่พ็อกเก็ตสเตชัน (Sony PocketStation) สำหรับเพลงในเกมนี้ถูกแต่งโดย โนะริโกะ มะสีเอะดะ เป็นเพลงแจ๊ส/เทคโนฟิวชัน เธอได้เข้าร่วมกับ ทะกะฮิะโตะ เอะงุชิ ซึ่งเป็นบทเพลงแรกของเขา และซาวด์แทร็กได้รับการจำหน่ายเป็นอัลบั้ม เกมได้รับการวิพากษ์วิจารณ์ไม่ดีในประเทศญี่ปุ่นและไม่เคยจำหน่ายในนอกประเทศ แต่ยังคงมียอดขายประมาณ 100.000 ชุด
การเล่น.
เกมจะมีการแข่งขันบนถนนที่มีการริเริ่มโดยกะพริบไฟหน้าใส่นักขับคนอื่น ๆ ผู้เล่นจะสามารถปรับแต่งสีของรถคันนั้นและส่วนอื่น ๆ และการปะทะกับนักแข่งอีกครั้งเพื่อที่จะได้รับสิทธิจากเอาชิ้นส่วนจากผู้เล่นของรถที่ได้พ่ายแพ้ไปได้ การเล่นมีทั้งสองโหมดคือ "ไฮสปิดไดร์ฟวิงอาร์พีจี" (High Speed Driving RPG) โหมดที่ผู้เล่นจะได้ขับรถที่มีการทำภารกิจและการแข่งรถกับนักขับอื่น ๆ และโหมด "ทูวอร์ริเออร์แบทเทิลโหมด" (2 Warriors Battle Mode) (สามารถเล่นได้สองคน) ผู้เล่นเพียงแค่เข้าแข่งขันในการแข่งขันชิงกัน โดยโหมดอาร์พีจีเป็นส่วนหลักของเกมนี้
เรื่องราวของเกมจะเกิดขึ้นในเมืองโยโกฮามา ประเทศญี่ปุ่นในปี 1999 และศูนย์กลางในหลายกลุ่มนักแข่งบนถนน ใน 10 ปีก่อนที่ในเกมมีจะการแข่งขันที่เรียกว่า "ฟาสเทสต์เลเจนด์" (Fastest Legend) ในคืนหนึ่งทีมเบย์ลากูนเรซซิงมีห้าสมาชิกที่นำโดย "ดิเอจ" อิกกิ ฟูจิซาว่า ได้ถือแข่งกับ ทีมไนท์เรซเซอร์ (Night Racer) เรื่องราวต่อไปนี้มีหนึ่งในสมาชิกใหม่เข้าร่วมทีมบีแอลอาร์นั้นคือ โจว์ อากาซากิ ได้เพิ่งเริ่มต้นอาชีพการแข่งของเขา อากาซากิ มุ่งมั่นที่จะหาข้อมูลเกี่ยวกับความลึกลับของ "Fastest Legend" เช่นเดียวกับอดีตที่เขาลืม
การตอบรับ.
ถึงแม้ว่าเกมจะได้ยอมรับว่าไม่ดีจากนิตยสารเกมของญี่ปุ่น "Famitsu" ให้คะแนนเพียงแค่ 21 จาก 40 เกมได้มีการบริหารการขายได้มากกว่า 100,000 ชุดภายในไม่กี่สัปดาห์ที่ได้จำหน่าย เกมได้รับการโหวตถึงหมายเลข 45 ให้เป็น "most wanted sequels" จากผู้อ่านของ Famitsu
พหูสูต

พหูสูต (จาก พหุ คุณนาม + สุ ธาตุ + -ต ปัจจัยในกิริยากิตก์) แปลว่า "ผู้ได้ฟังมามาก"  (คือ ผู้มีความรู้มาก ผู้คงแก่เรียน) หมายถึง ได้ศึกษาเล่าเรียนศิลปวิทยาการมามาก ได้ยินได้ฟังเรื่องต่าง ๆ มามาก และสามารถทรงจำไว้ได้เป็นอย่างดี จนนับได้ว่าเป็นผู้รู้ เป็นปราชญ์หรือความรู้จากการฟัง คือผู้ที่เป็นผู้เชี่ยวชาญในสาขาวิชาต่าง ๆ ในการใช้ที่ไม่เป็นทางการเท่าใดนัก ผู้รู้รอบด้านอาจจะหมายถึงผู้ที่มีความรู้ความเชี่ยวชาญสูง นักวิทยาศาสตร์สมัยโบราณมักจะเป็นพหูสูตโดยมาตรฐานที่ใช้กันในปัจจุบัน
คำว่า “คนเรอเนสซองซ์” (Renaissance man) หรือ “คนของโลก” (homo universalis) ซึ่งเป็นคำที่มีความนิยมน้อยกว่าที่มาจากภาษาละตินเป็นคำที่เกี่ยวข้องกับคำว่า “ผู้รู้รอบด้าน” ที่ใช้ในการบรรยายถึงผู้มีการศึกษาดีและมีความเชี่ยวชาญในวิชาการต่าง ๆ หลายวิชา ลักษณะนี้มักจะปรากฏในโลกของอาหรับ ต่อมาในยุโรปความคิดนี้ก็มานิยมกันในยุคฟื้นฟูศิลปวิทยาอิตาลีจากความคิดที่เขียนโดยผู้แทนผู้มีความสามารถของยุคนั้นชื่อลีออน บาตติสตา อัลเบอร์ติ (ค.ศ. 1404 — ค.ศ. 1472) ผู้กล่าวว่า “มนุษย์จะทำอะไรก็ได้ถ้าตั้งใจ” ประโยคนี้เป็นปรัชญาพื้นฐานของลัทธิมนุษย์วิทยาเรอเนสซองซ์ ที่ถือว่าอำนาจอยู่มือของมนุษย์ ความไม่มีขอบเขตของความสามารถและการวิวัฒนาการ และการนำไปสู่ความคิดที่ว่ามนุษย์ควรจะโอบอุ้มความรู้ทั้งหลายและพัฒนาตนเองให้เต็มความสามารถเท่าที่จะอำนวย ฉะนั้นผู้มีความสามารถในยุคฟื้นฟูศิลปวิทยาจึงแสวงหาการพัฒนาความรู้ความสามารถทุกด้าน การพัฒนาทางทางร่างกาย และการสร้างความสำเร็จในทางสังคมและทางศิลปะ
ตัวอย่างของผู้ที่ถือว่าเป็น “ผู้รู้รอบด้าน” ก็ได้แก่ เลโอนาร์โด ดา วินชี, พีทาโกรัส, อริสโตเติล, อาร์คิมิดีส, จาง เหิง (Zhang Heng), โอมาร์ คัยยาม, โยฮันน์ โวล์ฟกัง ฟอน เกอเธอ และ เราะชีด-อัล-ดิน-ฮามาดานี (رشیدالدین طبیب -Rashid-al-Din Hamadani)
ในคำวัดหมายถึงผู้ได้เล่าเรียนหรือได้ฟังพระพุทธพจน์และศิลปะภายนอกแล้วทรงจำไว้ได้มาก เป็นผู้ฉลาดรู้นวังคสัตถุศาสน์ โดยวิธี "เรียนจากครู ดูจากตำรับ สดับเทศนา" เรียกความเป็นพหูสูตนั้นว่า พาหุสัจจะ ซึ่งเป็นมงคลอย่างหนึ่งที่นำความเจริญก้าวหน้ามาให้แก่ผู้เป็นพหูสูต
เราะชีด-อัล-ดิน-ฮามาดานี

เราะชีด-อัล-ดิน-ฮามาดานี หรือ เราะชีด-อัล-ดิน  (ค.ศ. 1247 – ค.ศ. 1318) เป็นแพทย์ชาวเปอร์เชีย ที่มีเชื้อสายยิว เราะชีด-อัล-ดินเป็นนักเขียนผู้รู้รอบด้าน และนักประวัติศาสตร์ผู้เขียนตำราประวัติศาสตร์อิสลามเล่มสำคัญชื่อ “Jami al-Tawarikh” (บทรวมพงศาวดาร) เป็นภาษาเปอร์เซีย ซึ่งถือว่าเป็นงานชิ้นสำคัญของงานเขียนประวัติศาสตร์นิพนธ์ (historiography) และเป็นกุญแจสำคัญของเอกสารที่เกี่ยวกับจักรวรรดิข่านอิล (Ilkhanate) ของคริสต์ศตวรรษที่ 13 ถึง 14 ในปี ค.ศ. 1980 หนังสือวิจิตรเล่มนี้ที่เขียนเป็นภาษาอาหรับขายในการประมูลที่ซัทเธอร์บีส์แก่นัสเซอร์ เดวิด คาลิลิ เป็นจำนวนเงินทั้งสิ้น 850,000 ปอนด์ซึ่งเป็นราคาสูงสุดของหนังสือต้นฉบับภาษาอาหรับที่เคยขายกันมา
ความมีความรู้เหมือนสารานุกรมของอารายธรรมต่างๆ ตั้งแต่มองโกเลีย ไปจนถึงเมืองจีน เสต็ปป์สของยูเรเชียกลางไปจนถึงเปอร์เชีย ดินแดนอาหรับ และยุโรป ทำให้เราะชีด-อัล-ดินมีความข้อมูลโดยตรงเกี่ยวกับปลายสมัยมองโกล คำบรรยายในบทเขียนมีเนื้อหาที่ให้ความรู้เกี่ยวกับจักรวรรดิมองโกลที่เน้นในด้านการค้า และบรรยากาศของการแลกเปลี่ยนความรู้ทางวัฒนธรรมและศาสนา ที่เป็นบ่อเกิดของการเผยแพร่ความรู้ความคิดต่างๆ จากตะวันออกมาสู่ตะวันตกและในทางกลับกัน
นักประวัติศาสตร์มอร์ริส รอสซาบีสรรเสริญเราะชีด-อัล-ดินว่าเป็น “บุคคลสำคัญที่สุดในเปอร์เชียระหว่างสมัยการปกครองของมองโกล”
แผนที่โลกกันตีโน

แผนที่โลกกันตีโน  หรือ แผนที่ทรงกลมบนระนาบกันตีโน  เป็นแผนที่เก่าที่สุดที่ยังคงมีอยู่ที่แสดงการพบดินแดนของโปรตุเกสทั้งทางตะวันออกและตะวันตก แผนที่นี้ตั้งชื่อตามอัลแบร์โต กันตีโน ผู้แทนของดยุคแห่งแฟร์รารา และผู้ที่ลักลอบนำแผนที่จากโปรตุเกสเข้าไปในอิตาลีสำเร็จใน ค.ศ. 1502 แผนที่โลกกันตีโนเป็นแผนที่ที่เก่าที่สุดของดินแดนอเมริกาที่เขียนขึ้นและแสดงภาพที่รวมทั้งหมู่เกาะแคริบเบียนและฝั่งทะเลฟลอริดา แอฟริกา ยุโรป และเอเชียที่ตรงกับความจริงเป็นอันมาก แผนที่มีความสำคัญเพราะเป็นแผนที่ที่แสดงให้เห็นลักษณะของฝั่งทะเลของบราซิลที่พบในคริสต์ศตวรรษที่ 16 โดยเปดรู อัลวารึช กาบรัล นักสำรวจชาวโปรตุเกส
จีจ้า ดื้อสวยดุ

จีจ้า ดื้อสวยดุ  เป็นภาพยนตร์ไทยที่กำหนดฉายในวันที่ 12 สิงหาคม ค.ศ. 2009 นำแสดงโดยจีจ้า ญาณิน นักแสดงหญิงชาวไทย นอกจากนี้ ภาพยนตร์ยังมีฉากการต่อสู้ระหว่าง "หมัดเมา" จากประเทศจีน และ "มวยเมา" จากประเทศไทยเป็นครั้งแรกของโลกอีกด้วยเช่นกัน ถูกจัดระดับเรต น15+ (ภาพยนตร์ที่เหมาะสมกับผู้มีอายุตั้งแต่ 15 ปีขึ้นไป) เยาวชนอายุต่ำกว่า 15 ปีควรได้รับคำแนะนำแก่เด็กและเยาวชน ทั้งนี้ ภาพยนตร์สามารถทำรายได้รวมกว่า 24.5 ล้านบาท
การจัดจำหน่าย.
ได้ผลิตมีการจัดจำหน่ายวีซีดี ราคา 199 บาท มีจำหน่ายเฉพาะที่เซเว่นอีเลฟเว่น และ ดีวีดี ราคา 229 บาท จัดจำหน่ายโดย บริษัท แฮปปี้ โฮม เอ็นเตอร์เทนเม้นท์ จำกัด วางตลาดเมื่อ 30 ตุลาคม พ.ศ 2552
การลอกคราบ

ลอกคราบ หรือ สลัดขน  เป็นศัพท์ทางชีววิทยาที่เกิดขึ้นกับสัตว์บางสปีชีส์ - ecdysis ซึ่งเกิดขึ้นเมื่อสัตว์ลอกส่วนของร่างกายที่มักจะเป็นเปลือกนอก (แต่ก็ไม่เสมอไป) ออกไป หรือเปลี่ยนส่วนที่ปกคลุมภายนอกเช่นขนใหม่ การลอกคราบหรือสลัดขนอาจจะเกิดขึ้นในช่วงเวลาใดเวลาหนึ่งของปี หรืออาจจะเกิดขึ้นในช่วงใดช่วงหนึ่งในชีวิตของสัตว์ก็ได้
การลอกคราบ หรือ การสลัดขนเป็นการเปลี่ยนหนังหนังกำพร้า (Epidermis), ขนสัตว์ (pelage) หรือเปลือกนอกของร่างกายที่มีลักษณะอื่น ในบางสปีชีส์บางส่วนของร่างกายอาจจะถูกสลัดตามไปด้วยเช่นปีกของแมลงบางสปีชีส์ ตัวอย่างของการลอกคราบ หรือ การสลัดขนก็ได้แก่การสลัดขนของนก หรือ การสลัดขนของสัตว์เลี้ยงลูกด้วยนมโดยเฉพาะสุนัข หรือ หมาจิ้งจอก) หรือการลอกคราบของสัตว์เลื้อยคลาน หรือการเปลี่ยนทั่งร่างสัตว์ขาปล้อง
บี'เดย์แอนโทโลจีวิดีโออัลบั้ม

บี'เดย์แอนโทโลจีวิดีโออัลบั้ม  คืออัลบั้มวิดีทัศน์ของบียอนเซ่ โนวส์ นักร้องสาวเพลงอาร์แอนด์บีชาวอเมริกัน ได้ออกวางจำหน่ายพร้อมกับ "บี'เดย์ ฉบับดีลักซ์" เมื่อวันที่3 เมษายน พ.ศ. 2550
"บี'เดย์แอนโทโลจีวิดีโออัลบั้ม" เคยเป็นสินค้าพิเศษของวอลมาร์ตในสหรัฐอเมริกา แต่ในปัจจุบันได้จำหน่ายในร้านค้าอื่นๆ ดีวีดีนี้ประกอบด้วยมิวสิกวิดีโอที่ได้ถ่ายทำไปแล้วเพื่อโปรโมตซิงเกิลจากอัลบั้ม ("เดจาวู", "ริงดิอลาร์ม", "อีเรเพลสอเบิล", และ "ลิสเซน") ในมิวสิกวิดีโอที่จะเพิ่มเข้าไปในดีวีดีนี้ บียอนเซ่ได้ไปบันทึกวิดีโอมากมายกับเพลงที่เหลืออยู่หรือเพลงทุกเพลงในอัลบั้ม "บี'เดย์" แต่ว่าไม่มีมิวสิกวิดีโอสำหรับเพลง "รีเสนต์เมนต์" ในดีวีดี และอัลบั้มนี้มีระดับยอดขาย 2x แพลตินัม ซึ่งจัดระดับโดยสมาคมผู้ประกอบกิจการเพลงของสหรัฐอเมริกา
มาตรการบังคับทางอาญา

มาตรการบังคับทางอาญา  เป็นมาตรการต่าง ๆ ที่จะนำมาใช้แก่ผู้กระทำความผิดอาญา ประกอบด้วย
ประวัติ.
มาตรการบังคับทางอาญาเป็นวิธีการหนึ่งที่สังคมใช้ตอบโต้ผู้ล่วงละเมิดกฎระเบียบของสังคม และเป็นสิ่งจำเป็นมาแต่โบร่ำโบราณนับจากการกำเนิดสังคมทีเดียว ที่มีการเรียนรู้กฎเกณฑ์เกี่ยวกับการปฏิบัติต่อกันในสังคมผ่านการตกรางวัลและการลงโทษ
เดิมมาตรการบังคับทางอาญาในสังคมคงกระทำในระดับครอบครัว หมู่บ้าน ชุมชน เป็นแรกเริ่มตามลำดับ เช่น ผู้ใหญ่ว่ากล่าวตักเตือนหรือลงโทษผู้น้อย เพื่อนบ้านรวมตัวกันอัปเปหิ เป็นต้น กระทั่งสังคมขยายตัวและมีความซับซ้อนขึ้น การใช้มาตรการบังคับทางอาญาจึงไม่อาจกระทำได้ด้วยปัจเจกบุคคลเพื่อการแก้แค้นเช่นสมัยเดิม และเพื่อความเป็นทำแก่ผู้ถูกกล่าวหา เกิดเป็นระบบที่ผู้ปกครองหรือรัฐจะยื่นมือเข้ามาดำเนินการนี้โดยเหมาะสมกับความผิดที่เกิดขึ้น
มาตรการบังคับทางอาญาจึงได้ชื่อว่าเป็นกฎเกณฑ์อย่างหนึ่งของสังคมที่มีมาแต่โบราณจวบจนปัจจุบัน
วัตถุประสงค์.
มาตรการบังคับทางอาญา มีขึ้นเพื่อวัตถุประสงค์ใหญ่สองประการ คือเพื่อ
1. การป้องกันโดยทั่วไป  คือ การใช้มาตรการเพื่อข่มขู่มิให้เกิดมีการกระทำความผิดในทำนองเดียวกับที่เคยเกิดขึ้นมาแล้ว ตลอดจนเพื่อเป็นแบบอย่างในการบังคับจิตใจของส่วนรวมมิให้คิดจะกระทำความผิดอย่างนั้นอีก
2. การป้องกันเป็นพิเศษ  คือ การใช้มาตรการเพื่อข่มขู่มิให้ผู้กระทำความผิดรายเดิมกระทำเช่นนั้นซ้ำอีก เพื่อความปลอดภัยของผู้อื่นโดยเฉพาะ
โทษทางอาญา.
โทษทางอาญา เป็นมาตรการที่กฎหมายกำหนดไว้สำหรับลงโทษแก่ผู้กระทำความผิดอาญา ตามประมวลกฎหมายอาญาไทย ได้แก่ การประหารชีวิต การจำคุก การกักขัง การปรับ และการริบทรัพย์สิน
มาตรการบังคับทางอาญาอื่น ๆ.
มาตรการบังคับทางอาญาอื่น ๆ เป็นมาตรการที่กำหนดไว้ในกฎหมายเป็นการเฉพาะเรื่อง เช่น การยึดและทำลายวัตถุหรือส่วนของวัตถุที่มีข้อความหมิ่นประมาท การให้โฆษณาคำพิพากษาในหนังสือพิมพ์โดยให้จำเลยเป็นผู้ชำระค่าโฆษณา เป็นต้น
อนึ่ง ในประเทศไทยเมื่อ พ.ศ. 2500 ศาสตราจารย์ประเทือง กีรบุตร อธิบดีกรมอัยการ ได้จัดตั้งโครงการ "การคุมประพฤติชั้นพนักงานอัยการ" ขึ้น โดยเสนอว่า แม้พนักงานอัยการจะมีอำนาจใช้ดุลพินิจสั่งไม่ฟ้องผู้ต้องหาได้เลยแม้ผู้ต้องหาได้กระทำความผิดและคดีมีพยานหลักฐานเพียงพอจะฟ้องได้ แต่ก็มีหลายกรณีที่ควรมีมาตรการเสริมก่อนการสั่งไม่ฟ้องเช่นว่านั้นด้วย เช่น ในกรณีที่พนักงานอัยการจะใช้ดุลพินิจสั่งไม่ฟ้องผู้ต้องหานั้น ควรชะลอการสั่งไม่ฟ้องไปก่อน และจัดให้มีการคุมประพฤติผู้ต้องหา หากว่าการคุมประพฤติได้ผลดีจึงค่อยสั่งไม่ฟ้อง เป็นต้น ทำให้โครงการนี้ได้รับการขนานนามว่า "โครงการชะลอการฟ้อง" อย่างไรก็ดี โครงการคุมประพฤติชั้นพนักงานอัยการไม่เกิดผลในทางปฏิบัติ เพราะได้รับการคัดค้านและต่อต้านอย่างหนักจากฝ่ายตุลาการ
พันโนเนีย

พันโนเนีย  เป็นจังหวัดโบราณแห่งหนึ่งของจักรวรรดิโรมันที่ทางตอนเหนือและตะวันออกมีแม่น้ำดานูบเป็นเขตแดน ติดต่อไปทางตะวันตกจนถึงนอริคัมและอิตาลีตอนเหนือ ทางด้านใต้เป็นดัลเมเชียและมีเชียตอนเหนือ
พันโนเนียตั้งอยู่ในบริเวณที่ในปัจจุบันคือทางครึ่งตะวันตกของฮังการีและบางส่วนของออสเตรีย โครเอเชีย เซอร์เบีย สโลวีเนีย สโลวาเกีย และบอสเนียและเฮอร์เซโกวีนา
ปัจจุบันคำว่า "พันโนเนีย" มักจะใช้กับบริเวณที่เรียกว่าทรานส์ดานูเบียในฮังการี หรือที่ง่าย ๆ คือฮังการีทั้งประเทศ
ทำดีให้พ่อดู

ทำดีให้พ่อดู เป็นโครงการพิเศษโดย บริษัท ทรู คอร์ปอเรชั่น จำกัด (มหาชน) เพื่อเฉลิมพระเกียรติ พระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องในโอกาสฉลองครองสิริราชสมบัติ ครบ ๖๐ ปี เชิญชวนให้ประชาชนร่วมแสดงความตั้งใจทำความดีผ่านตู้ “ทำดีให้พ่อดู” โดยนำนวัตกรรมการสื่อสารมาเป็นสื่อถ่ายทอดความตั้งใจทำดี ต่อมาในปี ในปี พ.ศ. 2550ได้มีการสานต่อโครงการ เนื่องในโอกาสที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงเจริญพระชนมพรรษา 80 พรรษา โดยได้มีการสร้างสรรค์โครงการ "ทำดีให้พ่อดู : 12 V 12 ความดีเพื่อพ่อ" เป็นรายการเรียลลิตี้โชว์ ตามติดนักล่าฝันจากรายการทรู อะคาเดมี่ แฟนเทเชีย ในซีซั่นที่ 1 ถึง 3 ในการปฏิบัติภารกิจเพื่อสังคม 12 โครงการ โดยแบ่งผู้ปฏิบัติภารกิจตามสายรหัส V1-V12 ของแต่ละซีซั่น พร้อมทั้งอาสาสมัครบุคคลทั่วไปที่จะร่วมกันสร้างสรรค์ความดี
โครงการ 12 V 12 ความดีเพื่อพ่อ (2549).
<templatestyles src="Col-begin/styles.css"/>
มาสค์ไรเดอร์ เซโรนอส

มาสค์ไรเดอร์ เซโรนอส (; โรมาจิ: "Kamen Raidā Zeronosu") เป็นคาเมนไรเดอร์คนที่ 2 ในซีรีส์มาสค์ไรเดอร์เดนโอ
ซากุราอิ ยูโตะ.
ชายหนุ่มผู้มีชื่อและนามสกุลเหมือนกับชายลึกลับ ปรากฏตัวอย่างกะทันหันต่อหน้าเรียวทาโร่ และ ฮานะ ที่กำลังสงสัยในเรื่องของซากุราอิ ยูโตะ (ชายลึกลับ) , ซากุราอิ ยูโตะ (เซโรนอส) มีนิสัยรักสนุก ชื่นชอบในการกลั่นแกล้งคนรวมไปถึงกลั่นแกล้งเดเนบ อิมาจินคู่หูของตน (ทั้งการทุบต่อย เตะตี หรือแม้แต่ไถเงิน) แต่มีข้อเสียคือ เป็นคนเอาแต่ใจตนเอง (มากกว่าริวทารอส) ชอบใช้กำลังเมื่อไม่พอใจ ปากร้ายได้ทุกเวลา งอนเหมือนเด็ก เมื่อถึงเวลาอาหารก็จะกินได้หมดยกเว้น เห็ดหอม แถมมักจะถูกคนลืมอยู่บ่อยๆ เพราะหลังยูโตะได้ใช้การ์ดสีแดงมากเกินไป
เป็นร่างแรกสุด เมื่อ ซากุราอิ ยูโตะ (เซโรนอส) ทำการแปลงร่าง จะอยู่ในร่างอัลแทร์ฟอร์ม อาจเปรียบได้กับร่างแพลทฟอร์มของเดนโอ มีพลังการโจมตีมากกว่าแพลทฟอร์มของเดนโอ ใช้เซโรกัชเชอร์ รูปแบบดาบ เป็นอาวุธหลัก
รูปแบบการโจมตีของอัลแทร์ฟอร์มนั้น เป็นการโจมตีด้วยความเร็ว และ โจมตีด้วยเทคนิคกลโกงต่างๆ แต่มักหัวเสียกับเดเนบ ที่ไม่นิยมการโจมตีด้วยกลโกงสักเท่าไหร่นัก 
เป็นร่างที่เกิดจาก อัลแทร์ฟอร์ม+เดเนบ ทำให้เกิดร่างเวก้าฟอร์มขึ้นมา
เวก้าฟอร์ม นอกจากจะใช้เซโรกัชเชอร์ เป็นอาวุธหลักแล้วนั้น ยังมีอาวุธอื่นๆอีก เช่น เซโรนอสโนวา (ที่แปรสภาพมาจากมือของเดเนบ)
เวก้าฟอร์ม มีจุดเด่นด้านการต่อสู้ทั้งรุกและรับ โจมตีด้วยอาวุธหนัก รวมไปถึงการโจมตีด้วยวิธีตรงๆ ไม่นิยมใช้กลโกงหรือใช้ชั้นเชิงในการโจมตี และ ขอขมาลาโทษต่อคู่ต่อสู้ทุกครั้ง
เซโรนอส ร่างที่ 3 มีลักษณะคล้ายกับอัลแทร์ฟอร์ม แต่มีการเปลี่ยนแปลงรายละเอียดโดยส่วนของสีเขียว เปลี่ยนเป็นสีแดง เส้นขอบสีเงินเปลี่ยนเป็นเส้นขอบสีทอง 
โดยการใช้เซโร่ฟอร์ม นั้น จำเป็นต้องแลกกับความทรงจำสำคัญของผู้ใช้ถึงสามารถใช้ได้ซึ่งเป็นเงื่อนไขที่อันตรายที่สุดของร่างเซโร่ฟอร์ม และเมื่อใช้นั้น ความทรงจำสำคัญจะถูกทำลายคล้ายกับเพลิงที่เผาผลาญทุกสิ่งให้มอดไหม้
สีแดงของเซโร่ฟอร์ม นั้น หมายถึง การทำลายความทรงจำสำคัญให้เป็นศูนย์ และ ยังหมายถึง เพลิงที่เผาผลาญทุกสิ่ง เช่นกัน
เซโรนอสเบลท์
เข็มขัดแปลงร่างของเซโรนอส
เซโรนอสการ์ด การ์ดของเซโรนอสโดยตัวการ์ดมี 2 หน้าทำหน้าที่ในการเปลี่ยนฟอร์มและใช้ท่าไม้ตายโดยผลที่ใช้เซโรนอสการ์ดนั้นทำให้เพื่อนที่รู้จักของผู้ใช้ได้ลืมเรื่องของผู้ใช้แปลงร่างเป็นเซโรนอส
เซโรกัชเชอร์ อาวุธประจำตัวของเซโรนอสสามารถเปลี่ยนได้ทั้ง 2 แบบคือ
* เซโรกัชเชอร์ ซาเบลโหมด มีลักษณะเป็นดาบขนาดใหญ่ ใช้สู้ประชิดตัว
* เซโรกัชเชอร์ โบกันโหมด มีลักษณะเป็นหน้าไม้ ใช้โจมตีระยะไกล
เดเนบ บิ๊ก บัสเตอร์ เป็นอาวุธเฉพาะที่ใช้ในร่างเซโรฟอร์ม แปรสภาพมาจากเดเนบ โดยปากกระบอกปืนทั้ง 10 แปลงมาจากมือทั้ง 2 ข้างของเดเนบ ส่วนลำกล้องปืน ด้ามและตัวปืนแปลงมาจากส่วนหัว ลำตัว และ ส่วนขา ของเดเนบ เมื่ออยู่ในร่างอาวุธสามารถพูดคุยกับเซโรนอสได้
แมชชีนเซโรฮอร์น
มอเตอร์ไซค์ของเซโรนอสทำหน้าที่ใช้บังคับเซโร่ไลเนอร์ เช่นเดียวกับ แมชชีนเดนเบิร์ด มีจุดแตกต่างจากแมชชีนเดนเบิร์ดคือ ส่วนหัวของแมชชีนเซโรฮอร์น จะมีเขาทรงกระทิงติดตั้งอยู่
เซโรไลเนอร์ ดริล
รถไฟประจำตัวของ เซโรนอส อัลแทร์ฟอร์ม ตัวรถจะมีลักษณะคล้ายกับรถจักรไอน้ำ ส่วนหัวขบวนมีลักษณะคล้ายกระทิง ต่อสู้โดยการขวิดและสามารถแปลงเป็นหัวสว่านได้ด้วยการพับหัว ท้ายขบวนจะเป็นห้องบังคับของเซโรไลเนอร์
เซโรไลเนอร์ นากินาตะ
รถไฟประจำตัวของ เซโรนอส เวก้าฟอร์ม หลังคารถสามารถกางใบพัด ออกมาเหมือนเฮลิคอปเตอร์ได้ ใบพัดทำหน้าในการลอยตัวและใช้เป็นใบมีดในการปั่นกิกันเดธให้แหลกละเอียด
มาสค์ไรเดอร์ กาโอ

มาสค์ไรเดอร์ กาโอ (; โรมาจิ: "Kamen Raidā Gaō") เป็นคาเมนไรเดอร์ปรากฏตัวในภาพยนตร์ มาสค์ไรเดอร์เดนโอ โอเรทันโจ! ถือได้ว่าเป็นฟอร์มย่อยพิเศษของมาสค์ไรเดอร์เดนโอ เนื่องจากมีอุปกรณ์แปลงร่างในระบบเดียวกัน
กาโอ.
อาชญากรที่วางแผนใช้เดนไลเนอร์ ในการเดินทางย้อนเวลาโดยการปล้น สามารถแปลงร่างเป็น ไรเดอร์กาโอ ได้
เป็นร่างที่กาโอแปลงร่างด้วยมาสเตอร์พาสสีทองโดยมีพลังสูงสุดและเป็นร่างที่ไม่ใช้อิมาจินเป็นพลังงาน
กาโอเบลท์
เข็มขัดแปลงร่างของกาโอ
มาสเตอร์พาส
กาโอกัชเชอร์ อาวุธประจำตัวของไรเดอร์กาโอมีความคล้ายคลึงกับเดนกัชเชอร์ของเดนโอ
* กาโอกัชเชอร์ ซอร์ดโหมด
มีรูปร่างคล้ายกับ เดนกัชเชอร์ ซอร์ดโหมด แต่ตัวใบมีด มีลักษณะคล้ายกับใบเลื่อย และสีของใบมีดเป็นสีน้ำตาล
กาโอสไตรเกอร์
กาโอไลเนอร์
รถไฟประจำตัวของ กาโอ รูปร่างหมือนหัวของจรเข้ สามารถยิงลำแสงออกจากปากได้ ถูกทำลายในการต่อสู้โดยความร่วมมือของเดนไลเนอร์และเซโรไลเนอร์
มาสค์ไรเดอร์ เนกะเดนโอ

มาสค์ไรเดอร์ เนกะเดนโอ (; โรมาจิ: "Kamen Raidā Nega Den'ō") เป็นคาเมนไรเดอร์ปรากฏตัวในภาพยนตร์ มาสค์ไรเดอร์เดนโอ & คิบะ ไคลแมกซ์เดกะ ถือได้ว่าเป็นฟอร์มย่อยพิเศษของมาสค์ไรเดอร์เดนโอ เนื่องจากมีอุปกรณ์แปลงร่างในระบบเดียวกัน
เนกะเดนโอ เกิดจากเนกะทารอสแปลงร่างด้วยเข็มขัดเดนโอมีลักษณะคล้ายซอร์ดฟอร์มแต่ต่างด้วยสีและลวดลาย เนกะเดนโอมีพลังเทียบเท่ากับเดนโอ ไคลแม็กซ์ฟอร์ม และสามารถใช้เนกะแก็ชเชอร์ได้ทั้ง4รูปโดยไม่มีการเปลี่ยนฟอร์มแต่อย่างใด
ชุดเนกะเดนโอ ถูกทำลายโดย คิบะและเดนโอ ไคลแม็กซ์ฟอร์ม ที่ร่วมใจกันใช้ท่าไรเดอร์คิ๊กพร้อมกัน
*ส่วนสูง: 190 ซม 
*น้ำหนัก: 87 กก.
*พลังหมัด: 7 ตัน
*พลังเตะ: 8 ตัน
เดนโอเบลท์
เนกะเดนเบิร์ด
เนกะเดนกัซเชอร์ อาวุธประจำตัวของเนกะ เดนโอมีรูปร่างคล้ายคลึงกับ เดนกัชเชอร์ สามารถเปลี่ยนรูปแบบอาวุธได้ถึง 4 แบบเช่นเดียวกับอาวุธของเดนโอ
เนกะ เดนไลเนอร์
รถไฟประจำตัวของเนกะ เดนโอมีรูปร่างคล้ายคลึงกับ เดนไลเนอร์ โกวคะ แต่มีลวดลายที่ส่วนหัวขบวนแบบเดียวกับเนกะ เดนโอ สามารถเปลี่ยนรูปแบบเป็นโหมดโจมตีได้เช่นเดียวกับ เดนไลเนอร์ โกวคะ
มาสค์ไรเดอร์ ยูคิ

มาสค์ไรเดอร์ ยูคิ (; โรมาจิ: "Kamen Raidā Yūki") เป็นคาเมนไรเดอร์ที่ปรากฏในภาพยนตร์ ซาราบะ คาเมนไรเดอร์เดนโอ ไฟนอล เค้าท์ดาวน์ ถือได้ว่าเป็นฟอร์มย่อยพิเศษของมาสค์ไรเดอร์เดนโอ เนื่องจากมีอุปกรณ์แปลงร่างในระบบเดียวกัน
ร่างที่เกิดจากการใช้พลังของโกสต์อิมาจินโดยผู้ที่ถูกสิงร่างคือโนงามิ เรียวทาโร่
*ส่วนสูง: 199 ซม. 
*น้ำหนัก: 107 กก.
*พลังหมัด: 7.5 ตัน
*พลังเตะ: 9 ตัน
*ระดับกระโดดสูง: 40 เมตร
*ระดับการวิ่ง: 100 เมตร/5 วินาที
ร่างที่เกิดจากการแปลงร่างของชิโร่มีพลังเหนือกว่าร่างสเกลตั้นฟอร์ม
*ส่วนสูง: 199 ซม. 
*น้ำหนัก: 107 กก.
*พลังหมัด: 7.5 ตัน
*พลังเตะ: 9 ตัน
*ระดับกระโดดสูง: 40 เมตร
*ระดับการวิ่ง: 100 เมตร/5 วินาที
มาสค์ไรเดอร์ นิว เดนโอ

มาสค์ไรเดอร์ นิว เดนโอ (; โรมาจิ: "Kamen Raidā Nyū Den'ō") เป็นคาเมนไรเดอร์ตัวหลักของภาพยนตร์ ซาราบะ คาเมนไรเดอร์เดนโอ ไฟนอล เค้าท์ดาวน์ และเป็นตัวละครหลักในซีรีส์ภาพยนตร์ของมาสค์ไรเดอร์เดนโอทุกภาค ตั้งแต่ภาคนี้ไป ถือได้ว่าเป็นฟอร์มย่อยพิเศษของมาสค์ไรเดอร์เดนโอ เนื่องจากมีอุปกรณ์แปลงร่างในระบบเดียวกัน
โนงามิ โคทาโร่.
หลานชายของเรียวทาโร่ เดินทางมาจากอนาคตเพื่อช่วยเหลือเรียวทาโร่ ที่ถูกโกลต์อิมาจิน สิงร่าง
ชื่อโคทาโร่ นั้นคล้ายคลึงกับชื่อเรียวทาโร่ ในวัย 10 ปี (ในตอน โอเร! ทันโจ)
เกิดจากการแปลงร่างของโคทาโร่ จุดเด่นที่สีของชุดเกราะจะเน้นไปทางสีน้ำเงินโดยมีสีเงินแซมในเดนเรล หน้าอกคล้ายกับเดนโอ ไคลแม็กซ์ฟอร์มโดยร่างสไตรค์ฟอร์มเป็นร่างที่ไม่มีอิมาจินในการสิงร่างเพื่อใช้พลังจึงมีพลังมากกว่าแพลทฟอร์มของเดนโอ
ท่าไม้ตายของสไตรต์ฟอร์มมี 2 ท่าคือ เคาท์เตอร์ สแลชและสไตรค์ สเพิร์ท
*ส่วนสูง: 194 ซม.
*น้ำหนัก: 92 กก.
*พลังหมัด: 6 ตัน
*พลังเตะ: 7 ตัน
*ระดับกระโดดสูง: 38 เมตร
*ระดับการวิ่ง: 100 เมตร/ 4 วินาที
เกิดจากการรวมของสไตรต์+เดเนบ ทำให้เกิดร่างพิเศษของ นิว เดนโอ ขึ้นมา 
นิว เดนโอ เวก้าฟอร์ม ปรากฏตัวใน โชว คาเมนไรเดอร์เดนโอ & ดีเคด NEO เจเนเรชั่น ศึกเรือยักษ์โอนิงาชิมะ โดยมีลักษณะเด่นในหลายจุดเช่น
*หน้ากากเป็นรูป V กระจกตาสีดำ ลักษณะของหน้ากาคล้ายกับเซโรนอส เวก้าฟอร์ม
*เกราะหน้าอกจะแสดงใบหน้าของเดเนบ 
*เกราะหัวไหล่เป็นเกราะสีเงิน เดนเรลที่หัวไหล่เป็นสีทองและมีผ้าคลุมไหล่สีเงินปิดทับไว้
*เกราะแขนและมือเป็นแบบเดียวกับมือของเดเนบ
*หัวเข็มขัดจะปรากฏเป็นแสงสีเขียว แสดงถึงการสีประจำตัวของเดเนบ
*ผ้าคลุมหลังสีเงิน ข้างในเป็นสีดำ ส่วนปลายเป็นรูปกลีบดอกไม้
อาวุธของ นิว เดนโอ เวก้าฟอร์ม เป็น เดนกัชเชอร์ รูปแบบดาบนากินาตะ ซึ่งมีลักษณะคล้ายกับเดนกัชเชอร์ รูปแบบกระบอง แต่จะมีใบมีดยาวสีเขียวเพิ่มขึ้นมา
ท่าไม้ตาย คือ แบรนดิส ไดรฟ์
นิว เดนโอ เบลท์
เข็มขัดแปลงร่างของ NEW เดนโอมีรูปร่างคล้ายกับของเดนโอแต่จะต่างเพียงแค่ส่วนหัวเข็มขัดจากสีเงินเป็นสีทอง
มาเช่เท็ดดี้
อาวุธที่แปรสภาพของเท็ดดี้โดยตัวอาวุธจะเป็นดาบนดาบสีน้ำเงินขนาดกลาง
โมโมทาเคน
อาวุธที่แปรสภาพของ "โมโมทารอส" โดยตัวอาวุธจะเป็นดาบ
อุราทาซาโอะ
อาวุธที่แปรสภาพของ "อุราทารอส" โดยตัวอาวุธจะเป็นคันเบ็ดสีฟ้า
คินทาโอโนะ
อาวุธที่แปรสภาพของ "คินทารอส" โดยตัวอาวุธจะเป็นขวานขนาดยักษ์สีดำทอง
เดนกัชเชอร์
เดนกัชเชอร์ นากินาตะโหมด
เดนกัชเชอร์ที่เกิดจากการรวมชิ้นส่วนที่ 1, 2, 3 และ 4 เข้าไว้ด้วยกัน เมื่อประกอบเสร็จเรียบร้อยจะทำให้เดนกัชเชอร์ทั้ง4ส่วนมีขนาดที่ยาวขึ้น มีลักษณะคล้ายกับร็อดโหมด แต่จะเพิ่มใบมีดแบบยาว (จากชิ้นส่วนที่1) และใบมีดเป็นใบมีดสีเขียวขอบเงิน
นิว เดนไลเนอร์
รถไฟประจำตัวของ NEW เดนโอ มีรูปร่างคล้ายคลึงกับ เดนไลเนอร์ โกวคะ แต่ตัวโบกี้จะเป็นสีน้ำเงิน
โรงเรียนสารคามพิทยาคม

โรงเรียนสารคามพิทยาคม  ก่อตั้งขึ้นเมื่อวันที่ 10 กรกฎาคม พ.ศ. 2456 ซึ่งตั้งอยู่ที่เขตเทศบาลเมืองมหาสารคาม ตำบลตลาด อำเภอเมืองมหาสารคาม จังหวัดมหาสารคาม เป็นโรงเรียนระดับมัธยมศึกษาขนาดใหญ่ พิเศษ สังกัดสำนักงานเขตพื้นที่การศึกษามัธยมศึกษามหาสารคาม กระทรวงศึกษาธิการ ตั้งอยู่ที่ถนนนครสวรรค์ เทศบาลเมืองมหาสารคาม ตำบลตลาด อำเภอเมืองมหาสารคาม จังหวัดมหาสารคาม 
โรงเรียนสารคามพิทยาคม มีบริเวณพื้นที่ทั้งหมด 36 ไร่ 2 งาน เดิมเปิดสอนเฉพาะนักเรียนชายในระดับมัธยมศึกษาตอนต้น ส่วนระดับมัธยมศึกษาตอนปลาย รับทั้งนักเรียนหญิงและนักเรียนชาย ในปีการศึกษา 2538 กรมสามัญศึกษาอนุญาตให้เปิดสอนสหศึกษา ในระดับมัธยมศึกษาตอนต้น
ประวัติ.
โรงเรียนสารคามพิทยาคม ได้ตั้งขึ้นเมื่อปี พ.ศ. 2449 ในสมัยก่อนใช้ชื่อว่า "โรงเรียนสารวิทยาวิบูลย์" โดยใช้ศาลาการเปรียญของวัดโพธิ์ศรีธารามเป็นที่เรียน และในสมัยนั้นรับเฉพาะแต่นักเรียนชาย มีพระภิกษุเป็นครูสอน โดยมีฐานะเป็นโรงเรียนประจำอำเภอ อุทัยสารคาม ปัจจุบันก็คือ อำเภอเมืองมหาสารคาม และเป็นโรงเรียนแฝดกับ โรงเรียนบำรุงราษฎร (โรงเรียนบรบือ) อำเภอปัจฉิมสารคาม หรือ อำเภอบรบือ 
รายนามผู้บริหาร.
นับแต่การสถาปนาโรงเรียนเมื่อ พ.ศ. 2456 ถึงปัจจุบันเป็นเวลากว่า 111 ปี มีผู้ดำรงตำแหน่งครูใหญ่,อาจารย์ใหญ่ และผู้อำนวยการโรงเรียนสารคามพิทยาคมมาแล้วทั้งสิ้น 23 คน ดังนี้
คิง เพาเวอร์ มหานคร

คิง เพาเวอร์ มหานคร  ชื่อเดิมอาคาร มหานคร เป็นตึกระฟ้าในรูปแบบอาคารประเภทใช้ประโยชน์ผสมผสาน ตั้งอยู่ติดกับสถานีช่องนนทรี ของรถไฟฟ้าบีทีเอส สายสีลม ในย่านสีลมและสาทรซึ่งเป็นย่านธุรกิจสำคัญของกรุงเทพมหานคร ออกแบบให้เสมือนโอบล้อมด้วยริบบิ้น 3 มิติ หรือพิกเซล เป็นอาคารกระจกทั้งหลัง สร้างสรรค์โดยบริษัทสถาปนิกในกลุ่มบริษัท บูโร โอเล่อ เชียเรน กรุ๊ป
คิง เพาเวอร์ มหานคร เคยเป็นตึกระฟ้าที่สูงที่สุดในประเทศไทย ระหว่างปี พ.ศ. 2559 – 2561 จนถูกทำลายสถิติในวันที่ 8 เมษายน พ.ศ. 2561 โดยอาคารแมกโนเลียส์ วอเตอร์ฟร้อนท์ เรสซิเดนเซส ซึ่งตั้งอยู่ในโครงการไอคอนสยาม (ความสูง 318.95 เมตร) ปัจจุบันเป็นอาคารที่สูงที่สุดเป็นอันดับ 2 ของประเทศไทย ด้วยความสูง 314.2 เมตร จำนวน 78 ชั้น ประกอบไปด้วยส่วนโรงแรม ร้านค้าปลีก และส่วนห้องชุดพักอาศัยจำนวน 209 ห้อง โดยราคาของห้องชุดดังกล่าว ราคาเฉลี่ย 3.5 แสนบาท/ตร.ม. เริ่มต้นที่ 32 ล้านบาทไปจนถึง 305 ล้านบาท ซึ่งถือว่าเป็น 1 ในอาคารชุดพักอาศัยที่มีราคาสูงที่สุดแห่งหนึ่งในกรุงเทพมหานคร โดยในชั้น 74–78 เป็นที่ตั้งของภัตตาคารมหานครแบงค็อกสกายบาร์ และมหานครสกายวอล์ก จุดชมทิวทัศน์ของกรุงเทพมหานคร
ประวัติ.
โครงการมหานครได้เปิดตัวต่อสาธารณชนอย่างเป็นทางการ ณ วันที่ 23 กรกฎาคม พ.ศ. 2552 ด้วยการออกแบบร่วมกันของบริษัท เพซ ดีเวลลอปเมนท์ และอินดัสเทรียล บิลดิ้งส์ คอร์ปอเรชั่น จำกัด (IBC) โดยพิธีวางศิลาฤกษ์มีขึ้นวันที่ 20 มิถุนายน พ.ศ. 2554 และคาดว่ามูลค่าของโครงการนั้นอาจสูงถึง 18,000 ล้านบาท และได้มีงานเปิดตัวโครงการในวันที่ 29 สิงหาคม พ.ศ. 2559 โดยใช้ชื่องานว่า “มหานคร แบงค็อก ไรซ์ซิ่ง เดอะ ไนท์ ออฟ ไลท์” (MAHANAKHON: BANGKOK RISING, THE NIGHT OF LIGHTS) 
ในเดือนเมษายน พ.ศ. 2561 กลุ่มบริษัทคิง เพาเวอร์ ได้เข้าซื้อหุ้นโครงการ 51% จากกลุ่มเพช ดีเวลลอปเม้นท์ โดยซื้อเฉพาะส่วนโรงแรม ชั้นชมทัศนียภาพ และส่วนมหานครคิวบ์ ยกเว้นส่วนของห้องชุดเพื่อการพักอาศัย และต่อมาได้เปลี่ยนชื่ออาคารเป็น คิง เพาเวอร์ มหานคร ในปัจจุบัน
ในวันที่ 15 มีนาคม พ.ศ. 2562 บริษัท ไปรษณีย์ไทย จำกัด จำหน่าย ไปรษณีย์บัตรภาพพร้อมส่ง ชุด คิง พาวเวอร์ มหานคร
การออกแบบและจัดสรรพื้นที่.
คิง เพาเวอร์ มหานครตั้งอยู่บนพื้นที่จำนวน 9 ไร่ บนถนนนราธิวาสราชนครินทร์ มีพื้นที่ใช้สอย 135,000 ตร.ม. ออกแบบภายใต้แนวคิดอาคารเสมือนถูกโอบล้อมด้วยริบบิ้น 3 มิติหรือ "พิกเซล" ด้วยความสูง 314.2 เมตร จำนวน 78 ชั้น เมื่อตึกสร้างเสร็จได้ทำลายสถิติความสูงของตึกใบหยก 2 ที่มีความสูง 304 เมตร
คิง เพาเวอร์ มหานคร ประกอบด้วยพื้นที่สำคัญดังนี้
นอกจากนี้ยังมีลานกิจกรรมมหานครสแควร์ และทางเชื่อมไปยังสถานีช่องนนทรีของรถไฟฟ้าบีทีเอส สายสีลม
ยชุรเวท

ยชุรเวท (สันสกฤต ยชุรฺเวท, यजुर्वेद) เป็นหนึ่งในสี่แห่งคัมภีร์พระเวทในศาสนาพราหมณ์ฮินดู มาจากศัพท์ ยชุสฺ (บทสวดด้วยพิธีกรรม) และ เวท (ความรู้) ประมาณกันว่าประพันธ์ขึ้นเมื่อราว 1,400 - 1,000 ปีก่อนคริสตกาล ส่วนหลักของคัมภีร์นี้เรียกว่า "ยชุรเวทสัมหิตา" มีคาถา หรือมันตระ ที่จำเป็นแก่การกระทำพิธีสังเวยตามความเชื่อในศาสนาสมัยพระเวท และมีการเพิ่มเติมคำอธิบายว่าด้วยการประกอบพิธีต่างๆ 
สาขา.
ยชุรเวทสัมหิตามักจะแบ่งเป็นสองสาขา คือ ศุกล (ขาว) และ กฤษณ (ดำ) มักเรียกกันว่า ยชุรเวทขาว และยชุรเวทดำ ตามลำดับ ทั้งสองคัมภีร์มีบทร้อยกรองที่จำเป็นแก่การประกอบพิธี แต่กฤษณยชุรเวท รวมร้อยกรองส่วนอธิบายขยายความที่เกี่ยวข้อง (พราหมณะ) เข้าไว้ด้วย ส่วนศุกลยชุรเวทนั้นมีคัมภีร์พราหมณะแยกต่างหาก มีชื่อว่า "ศตปถ พราหมณะ"
ลายมือชื่อ

ลายมือชื่อ หรือ ลายเซ็น (signature) คือ การเขียนชื่อ ชื่อเล่น นามแฝง หรือสัญลักษณ์ใดๆ โดยตัวผู้เขียนเอง เพื่อแสดงถึงตัวตนผู้เขียนนั้น โดยการอ้างอิงลายมือชื่อนิยมใช้ในการทำนิติกรรม ธุรกรรมทางกฎหมาย เช่น การทำสัญญา การฝากถอนเงิน หรือ ในการบันเทิงที่ ศิลปิน ดารา จะลงชื่อไว้บนผลงานภาพวาด หรือ อัลบั้มเพลง เพื่อให้มีการยืนยันที่มาของผลงาน
มาสค์ไรเดอร์เดนโอ I'm Born!

มาสค์ไรเดอร์เดนโอ โอเรทันโจ! (; โรมาจิ: "Gekijōban Kamen Raidā Den'ō Ore, Tanjō!") เป็นภาพยบนตร์จากซีรีส์มาสค์ไรเดอร์เดนโอ ออกฉายเมื่อวันที่ 4 สิงหาคม ค.ศ. 2007
เนื้อเรื่อง.
"เดนไลเนอร์" รถไฟแห่งกาลเวลาที่สามารถเดินทางไปในช่วงเวลาต่างๆของเดนโอ ได้ถูกกาโอช่วงชิงไป
และเรียวทาโร่ยังถูกกาโอทำร้ายจนสูญเสียความทรงจำ ก่อนที่เรียวทาโร่จะได้พบกับตัวเองในตอนวัยเด็ก
ขณะเดียวกันกับยูโตะที่เข้ามาช่วย ก็ไล่ตามเดนไลเนอร์จนมาถึงยุคเอโดะ เรียวทาโร่ ฮานะ และ โมโมทารอส
จึงคิดที่จะชิงเดนไลเนอร์กลับคืนมาพร้อมกับเพื่อนๆ ที่อยู่ในนั้น
โมโมทารอส พากย์โดย เซกิ โทชิฮิโกะ (関 俊彦)
อุราทารอส พากย์โดย ยูสะ โคจิ (遊佐 浩二)
คินทารอส พากย์โดย เทราโซมะ มาซาคิ (てらそま まさき)
ริวทารอส พากย์โดย สึสึมุระ เคนอิจิ (鈴村 健一)
ชิ๊ค พากย์โดย มิกิ ชินอิจิโร่ (三木 眞一郎)
เพลงประกอบ.
ร้องโดย 175R
มาสค์ไรเดอร์เดนโอ &amp; คิบะ ไคลแม็กซ์ เดกะ

มาสค์ไรเดอร์เดนโอ & คิบะ ไคลแม็กซ์ เดกะ (; โรมาจิ: "Gekijōban Kamen Raidā Den'ō ando Kiba Kuraimakkusu Deka") เป็นภาพยนตร์ลำดับที่ 2 ของมาสค์ไรเดอร์เดนโอโดยนำไรเดอร์ในปี ค.ศ. 2008 อย่าง มาสค์ไรเดอร์คิบะ มาร่วมแสดงในภาพยนตร์เรื่องนี้ ออกฉายเมื่อวันที่ 12 เมษายน ค.ศ. 2008
ในประเทศไทยลิขสิทธิ์ในการจัดจำหน่ายในรูปแบบ วีซีดและดีวีดี โดยบริษัท ดรีมวิชั่น
เนื้อเรื่อง.
เมื่อพาสของรถไฟเดนใลเนอร์ซึ่งใชเดินทางไปอดีตถูกขโมยไป โนงามิ เรียวทาโร่ (มาสค์ใรเดอร์ เดนโอ) และทุกคนบนรถไฟ เดนไลเนอร์ ไม่ว่าจะเป็น โมโมทารอส อุราทารอส คินทารอส ริวทารอส นาโอมิ โคฮานะ และ โอนว์เนอร์ และ ซึซึกิ ตำรวจหน้าใหม่มาร่วมสืบคดีนี้ด้วย ขณะเดียวกันเนกะทารอส คนร้ายตัวจริงที่ขโมยเอาพาสรถไฟมาแปลงร่างเป็น เนกะเดนโอ ที่มีรูปร่างเหมือนเด็นโอซอร์ดฟอร์มอย่างกับแกะได้ร่วมมือกับคุโรกิผู้ต้องหาที่ตำรวจกำลังตามตัวจับอยู่ ตั้งองค์กรร้ายเพื่อจุดประสงค์ที่หากทำสำเร็จจะเดือดร้อนกันไปทั่วและในองกรค์นั้นได้มีซากุราอิ ยูโตะ (มาสค์ไรเดอร์ เซโรนอส)และเดเนบ ร่วมในองกรค์นั้นด้วยซากุราอิ ยูโตะ และ เดเนบ มาทำอะใรที่องค์กรนี้กันแน่ คุเรไน วาตารุ(มาสค์ใรเดอร์ คิบะ) จึงต้องลัดคิวออกมาช่วย เพื่อผนึกกำลังกำจัดเหล่าร้ายให้ได้ก่อนจะสายเกินแก้
รับบทโดย มุไร ริวตะ (村井 良大)
รับบทโดย โมริโมโตะ ริวจิ (森本 亮治)
รับบทโดย ทาเคจิ เคนจิ (武智 健二)
ชาวมันเด

ชนมันเด หรือ ชนมันเดน  หมายถึงกลุ่มชาติพันธุ์ในแอฟริกาตะวันตกผู้พูดภาษามันเดที่กระจัดกระจายทั่วบริเวณ กลุ่มชนชนมันเดพบว่าตั้งถิ่นฐานอยู่ในหลายประเทศ เช่น
ทางด้านภาษาภาษามันเดเป็นสาขาหนึ่งของตระกูลภาษาไนเจอร์-คองโก และแบ่งเป็นกลุ่มใหญ่ๆ สองกลุ่ม “มันเดตะวันออก” และ “มันเดตะวันตก” 
ชนมันดิงคาซึ่งเป็นสาขาหนึ่งของชนมันเดได้ชื่อว่าเป็นผู้ก่อตั้งจักรวรรดิโบราณที่ใหญ่ที่สุดของแอฟริกาตะวันตก
ชาวซองไฮ

ชนซองไฮ  หมายถึงกลุ่มชาติพันธุ์ในแอฟริกาตะวันตกที่เกี่ยวข้องกับชนมันเดผู้พูดภาษาในกลุ่มภาษาซองไฮ (Songhay languages) ที่เกี่ยวพันกับกลุ่มภาษาไนโล-ซาฮารา
ชนซองไฮและชนมันเดเป็นกลุ่มชนที่มีอิทธิพลในจักรวรรดิซองไฮที่มีอิทธิพลทางตะวันตกของซาเฮล ในคริสต์ศตวรรษที่ 15 และ 16 ชนซองไฮตั้งถิ่นฐานอยู่ทั่วไปในมาลีในบริเวณในทวีปแอฟริกาที่เรียกว่าซูดานตะวันตก (Sudan region)
ธีร์ อริยฤทธิ์วิกุล

ธีร์ อริยฤทธิ์วิกุล (นามเดิม ปณต บุญก่อ; เกิด 8 กุมภาพันธ์ พ.ศ. 2531) ชื่อเล่น น็อต เคยใช้ชื่อว่า อัครณัฐ อริยฤทธิ์วิกุล เป็นนักแสดงและพิธีกรชาวไทย
ธีร์เป็นบุตรของ วรรณกวินท์ อริยฤทธิ์วิกุล และ พรทิพย์ บุญก่อ จบการศึกษาระดับมัธยมจากโรงเรียนอัสสัมชัญ จบการศึกษาระดับปริญญาตรีจากคณะวิทยาศาสตร์การกีฬา จุฬาลงกรณ์มหาวิทยาลัย กลุ่มวิชาโค้ชและจิตวิทยาการกีฬา เริ่มเข้าวงการจากการเข้ารอบ 50 คน หนุ่มโสดคลีโอปี 2009 ผลงานล่าสุด คือ ภาพยนตร์เรื่อง "ทองสุก 13" รับบท แจ็ค
กรณีทำร้ายร่างกาย.
ในวันที่ 6 พฤศจิกายน 2559 ในสื่อสังคมออนไลน์ได้มีการเผยแพร่วิดีโอที่ธีร์กำลังทำร้ายชายคนหนึ่งจนได้รับบาดเจ็บบริเวณใบหน้าด้วยความโกรธและยังบังคับชายคนนั้นให้กราบรถด้วย ซึ่งสาเหตุเกิดจากการที่ชายคนดังกล่าวได้ขับรถจักรยานยนต์เฉี่ยวชนรถยนต์ของธีร์จนไฟท้ายด้านซ้ายแตก เหตุการณ์ดังกล่าวทำให้เกิดเสียงวิพากษ์วิจารณ์ในแง่ลบถึงการกระทำของธีร์ และเป็นที่มาของวลี "กราบรถกู" หลังจากเหตุการณ์เขาจึงได้รับฉายาว่า "น็อต กราบรถกู" ส่งผลให้จีเอ็มเอ็มทีวี ซึ่งเป็นต้นสังกัดยกเลิกสัญญาการเป็นพิธีกรและนักแสดงในวันที่ 7 พฤศจิกายน 2559 สถานีโทรทัศน์ไทยพีบีเอสประกาศระงับการออกอากาศผลงานของธีร์ทั้งหมด รวมไปถึงสมัชชานักจัดรายการข่าววิทยุโทรทัศน์หนังสือพิมพ์แห่งประเทศไทยที่ได้มีการยึดรางวัลคนไทยตัวอย่างประจำปี 2559 คืน
ต่อมาในวันที่ 27 พฤศจิกายน 2559 ธีร์ได้เข้าพิธีอุปสมบท ณ ศูนย์วิปัสสนาสากลไร่เชิญตะวัน จังหวัดเชียงราย โดยมีพระมหาวุฒิชัย วชิรเมธี เป็นพระอุปัชฌาย์ นับเป็นการบวชครั้งที่สองหลังจากการบวชครั้งแรกเมื่อวันที่ 1 พฤศจิกายน 2553 และได้ลาสิกขาในวันที่ 14 ธันวาคม 2559 ซึ่งธีร์ได้ให้เหตุผลว่าไม่มีเจตนาหลบหนีคดี แค่อยากบวชเรียนเท่านั้น
วันที่ 16 พฤษภาคม 2560 คู่กรณีที่เคยถูกธีร์ทำร้ายจนบาดเจ็บพร้อมกับแม่ของเขาได้ออกรายการ ต่างคนต่างคิด ทางช่องอมรินทร์ทีวี ยืนยันว่าไม่เคยได้รับการเยียวยาจากทางธีร์ ไม่เคยแม้แต่มาเยี่ยมหรือโทรศัพท์หาสักครั้ง
เมื่อวันที่ 24 พฤษภาคม 2560 ธีร์เดินทางมาศาลอาญากรุงเทพใต้ เพื่อไกล่เกลี่ยข้อพิพาทคดีทำร้ายร่างกายคู่กรณีที่ขี่รถจักรยานยนต์เฉี่ยวชนกับรถมินิคูเปอร์ของธีร์ โดยทางคู่กรณีของธีร์เดินทางเข้ายื่นคำร้องขอเป็นโจทย์ร่วมกับอัยการ ฟ้องร้องธีร์คดีทำร้ายผู้อื่นจนได้รับอันตรายสาหัส ซึ่งคู่กรณี กล่าวว่า เตรียมทำจมูกรอบที่ 3 เนื่องจากจมูกยังเบี้ยวจากเหตุที่ถูกธีร์ทำร้ายร่างกาย โดยที่ผ่านมาไม่เคยได้รับเงินค่าชดเชยจากเหตุการณ์ที่เกิดขึ้น สุดท้ายการไกล่เกลี่ยระหว่างธีร์กับคู่กรณี จบลงด้วยดี โดยธีร์เสนอช่วยเหลือค่าทำจมูกใหม่ 1.8 แสนบาท ให้กับคู่กรณีและธีร์ขอโอกาสกลับเข้ามาทำงานในวงการอีกครั้ง พร้อมยกกรณีดังกล่าวเป็นอุทาหรณ์
เอ็ด เวสต์วิก

เอ็ดเวิร์ด "เอ็ด" เวสต์วิก  เกิดเมื่อวันที่ 27 มิถุนายน ค.ศ. 1987 เป็นนักแสดงชาวอังกฤษ เป็นที่รู้จักในบทบาท ชัค แบส ตัวละครสำคัญในรายการซีรีส์โทรทัศน์อเมริกัน เรื่อง "แสบใสไฮโซ" เขายังเป็นนักร้องวงอินดี้ร็อกที่ชื่อ เดอะฟิลตียูธ อีกด้วย
ครีป (เพลงทีแอลซี)

"ครีป" เป็นซิงเกิลแรกของวงอเมริกันแนวอาร์แอนด์บีที่ชื่อ ทีแอลซี จากผลงานสตูดิโออัลบั้มชุดที่ 2 ชุด "CrazySexyCool" ออกวางขายเมื่อ 31 ตุลาคม ค.ศ. 1994 ในสังกัดลาเฟซเรเคิดส์ ซิงเกิลขึ้นอันดับสูงสุดอันดับ 1 บนบิลบอร์ดฮอต 100 ยาวนาน 4 สัปดาห์ ถือเป็นซิงเกิลขายดีที่สุดอันดับ 2 ของปี 1995 ตามหลังเพลง "เทกอะบาว" ของมาดอนน่า ทีแอลซียังได้รับรางวัลแกรมมี่สาขากลุ่มหรือคู่ดูโอแนวอาร์แอนด์บียอดเยี่ยม และดัลลัส ออสติน ยังได้รับการเสนอชื่อเข้าชิงในสาขา เพลงอาร์แอนด์บียอดเยี่ยม
"ครีป" ยังติดอันดับ 3 ในชาร์ตฮอต 100 ซิงเกิลประจำปี 1995 ของบิลบอร์ด และยังติดอันดับ 3 ของนิตยสารสปิน ในการจัดอันดับ 20 ซิงเกิลแห่งคริสต์ทศวรรษ 1990
เบลล่า สวอน

อิซาเบลลา "เบลล่า" มารี สวอน  ต่อมาคือ เบลล่า คัลเลน  เป็นนางเอกในนิยายชุด "Twilight Saga" ของนักเขียนสเตฟานี่ เมเยอร์ เป็นผู้เล่าเรื่องในมุมมองของตนเองในนิยายทุกภาคของ "Twilight" ยกเว้นในตอน "Midnight Sun" ที่เล่าโดยมุมมองของเอ็ดเวิร์ด เป็นลูกสาวคนเดียวของชาลี สวอน หัวหน้าตำรวจในเมืองฟอร์คส รัฐวงชิงตัน แม่ของเธอเรเน่ แต่งงานใหม่กับฟิล หนุ่มนักเบสบอล เธอต้องการให้แม่มีความสุขโดยการที่เธอต้องมาอยู่กับพ่อ และนั่นทำให้เธอได้พบกับ เอ็ดเวิร์ด คัลเลน แวมไพร์หนุ่มรูปงาม และเพื่อนเก่าสมัยเด็ก เจคอบ แบล็ก มนุษย์หมาป่า ในภาค 3 ของนิยายชุด "Twilight" ได้เริ่มต้นเรื่องราวเกี่ยวกับรักสามเส้าระหว่างเธอ เอ็ดเวิร์ด และเจคอบ
ขนมเบื้อง

ขนมเบื้อง เป็นขนมไทยที่มีมาตั้งแต่สมัยโบราณ เชื่อว่ามีมาตั้งแต่สมัยสุโขทัย มีลักษณะเป็นแผ่นแป้ง ส่วนผสมหลัก คือ แป้งข้าวเจ้า ไข่แดง น้ำปูนใส และน้ำตาลปี๊บ มีไส้รสต่าง ๆ มีหลักฐานกล่าวถึงในคำให้การขุนหลวงหาวัดว่า "บ้านหม้อปั้นหม้อข้าวหม้อแกงใหญ่เล็ก และกระทะเตาขนมครกขนมเบื้อง" 
ขนมเบื้องมีหลายแบบ 
ประวัติ.
ในสมัยพุทธกาลน่าจะมีการทำขนมเบื้องแล้ว เพราะในหนังสือ "ธรรมบทเผด็จ" กล่าวถึงเศรษฐีโกสิยะซึ่งเป็นคนตระหนี่อยากกินขนมเบื้อง จึงให้ภรรยาขึ้นไปทำขนมเบื้องบนปราสาทชั้นเจ็ดเพื่อจะได้ไม่ต้องแบ่งให้ใคร พระพุทธเจ้า จึงให้พระโมคคัลลานะไปขอรับบิณฑบาตรขนมเบื้อง เศรษฐีให้ทอดขนมชื้นเล็ก ๆ ถวาย แต่ทุกครั้งที่ละเลงแป้ง แป้งจะฟูขึ้นเต็มกระทะ เมื่อเสียดายให้ทำใหม่ก็เป็นแบบเดิมทุกครั้ง สุดท้ายเศรษฐีจึงละความพยายาม ยอมถวายขนมเบื้องไป พระโมคคัลลานะจึงเทศน์เรื่องโทษของความตระหนี่ เศรษฐีและภรรยาได้บรรลุธรรมทั้งคู่ และเปลี่ยนมาเป็นคนใจบุญ
ในพระราชนิพนธ์ 12 เดือนของรัชกาลที่ 5 กล่าวถึงพิธีในเดือนอ้ายว่า <templatestyles src="แม่แบบ:คำพูด/style.css" />กำหนดเลี้ยงขนมเบื้องนี้ว่าเมื่อพระอาทิตย์สุดทางใต้ตกนิจ เป็นวันที่หยุดจะกลับขึ้นเหนืออยู่ในองศา 8 องศา 9 ในราศีธนู เป็นถึงกำหนดเลี้ยงขนม กำหนดพระสงฆ์ตั้งแต่เจ้าพระ พระราชาคณะ 80 รูป ฉันในพระที่นั่งอมรินทรวินิจฉัย ขนมเบื้องนั้นเกณฑ์พระบรมวงศานุวงศ์ ฝ่ายใน ท้าวนาง เจ้าจอมมารดา เถ้าแก่ พนักงานคาดปะรำ ตั้งเตาละเลงข้างท้องพระโรง
การละเลงขนมเบื้องให้สวยงามในสมัยโบราณถือเป็นคุณสมบัติอย่างหนึ่งของกุลสตรี ดังที่ปรากฏในเรื่องขุนช้างขุนแผน ที่นางศรีมาลาและนางสร้อยฟ้าละเลงขนมเบื้องเปรียบเทียบฝีมือกัน และยังมีคำพังเพยกล่าวถึงคนช่างติ คนดีแต่พูดว่า "อย่าละเลงขนมเบื้องด้วยปาก"
ขนมเบื้องญวน

ขนมเบื้องญวน เป็นขนมไทยประเภทหนึ่ง มีที่มาจากอาหารเวียดนาม บั๊ญแส่ว โดยได้รับการดัดแปลงให้ถูกปากคนไทย
ภาพรวม.
ขนมเบื้องญวนเป็นขนมไทยที่มีมาแต่ก่อน คล้ายกับขนมเบื้อง แต่จะมีรสเค็มกว่า คำว่า "ญวน" ในชื่อขนมเบื้องญวนหมายถึง ประเทศเวียดนาม ซึ่งบ่งบอกถึงต้นกำเนิดของอาหารว่ามาจาบั๊ญแส่ว ซึ่งเป็นอาหารเวียดนาม
ขนมเบื้องญวนมีขายตามแผงขายริมถนนและสามารถพบได้ในร้านอาหารในกรุงเทพฯ หลายแห่งที่ให้บริการอาหารไทยและอาหารไทยชาววัง
โรงเรียนวิทยาศาสตร์จุฬาภรณราชวิทยาลัย สตูล

กระทรวงศึกษาธิการได้จัดตั้งโรงเรียนจุฬาภรณราชวิทยาลัย สตูล ขึ้นเมื่อวันที่ 20 พฤษภาคม 2537 ซึ่งเป็นโรงเรียนหนึ่งในจำนวน 12 โรง ที่จัดตั้งขึ้นเนื่องในวโรกาสที่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ฯ กรมพระศรีสวางควัฒน วรขัตติยราชนารี เจริญพระชนมายุครบ 3 รอบ ในวันที่ 4 กรกฎาคม 2536 ด้วยสำนึกในพระมหากรุณาธิคุณที่ทรงมีต่องานด้านวิทยาศาสตร์เทคโนโลยี และสิ่งแวดล้อม รวมทั้งพัฒนาคุณภาพชีวิตประชากรของประเทศ ประกอบกับภาวะที่ประเทศชาติต้องการบุคลากรที่มีความรู้ความสามารถด้านวิทยาศาสตร์เทคโนโลยี และสิ่งแวดล้อมไปช่วยพัฒนาในโครงการต่าง ๆ ของรัฐ กระทรวงศึกษาธิการจึงได้จัดตั้งโรงเรียนเพื่อเฉลิมพระเกียรติพระองค์ท่าน โดยมีเป้าหมายในการก่อตั้งโรงเรียนเขตการศึกษาละ 1 โรง รวมทั้งหมด12 โรง เพื่อปลูกฝังและส่งเสริมพร้อมทั้งให้โอกาสแก่เยาชนที่มีความสนใจ มีความสามารถทางด้านวิทยาศาสตร์เทคโนโลยี และสิ่งแวดล้อม ได้ฝึกฝนด้านนี้เป็นพิเศษตั้งแต่เยาว์วัย 
โรงเรียนจุฬาภรณราชวิทยาลัย สตูล เป็นโรงเรียนสหศึกษา เปิดรับนักเรียนประจำทั้งระดับชั้นมัธยมศึกษาตอนต้นและชั้นมัธยมศึกษาตอนปลาย ตั้งปีการศึกษา 2538 โดยในระยะแรกกำหนดให้เรียนที่ วิทยาลัยเกษตรกรรมสตูล อำเภอควนกาหลง จังหวัดสตูล เนื่องจากอาคารยังไม่แล้วเสร็จ และในวันที่ 4 ธันวาคม 2538 ได้ย้ายมาเรียนในสถานที่ปัจจุบัน
ยุคบุกเบิก "ต้นกล้าแคแสด".
ปี พ.ศ. 2537 สำนักงานสามัญศึกษา (สศจ.) จังหวัดสตูล ได้รับหนังสือด่วนจากกรมสามัญศึกษา ว่าให้ดำเนินการหาที่ดินว่างเนื้อที่ประมาณ 50 ไร่ สักหนึ่งแปลงเพื่อจัดตั้งเป็นโรงเรียนวิทยาศาสตร์เฉลิมพระเกียรติองค์สมเด็จเจ้าฟ้าจุฬาภรณ์วลัยลักษณ์ อัครราชกุมารี ของเขตการศึกษา 2 (ยะลา,ปัตตานี,นราธิวาส,สตูล) ขณะนั้น มีท่าน ผอ.อรุณ คงทน เป็นผู้อำนวยการสามัญศึกษาจังหวัด มีอาจารย์ยงยศ ใจสมุทร และ อาจารย์รัชนี งะสมัน เป็นผู้ช่วยผู้อำนวยการสามัญศึกษาจังหวัด
ผลงานและเกียรติประวัติของโรงเรียน.
โรงเรียนวิทยาศาสตร์จุฬาภรณราชวิทยาลัย สตูล เป็นโรงเรียนที่มีชื่อเสียงด้านการส่งเสริมนักเรียนที่มีความสามารถพิเศษด้านวิทยาศาสตร์และคณิตศาสตร์ โดยมีผลงานเด่นในระดับประเทศและนานาชาติ เช่น การแข่งขันโอลิมปิกวิชาการที่นักเรียนสามารถผ่านการคัดเลือกเป็นผู้แทนศูนย์ รวมถึงการมีผลสัมฤทธิ์ทางการเรียนที่โดดเด่น เช่น นักเรียนได้คะแนนสอบ O-NET เต็ม 100 คะแนนในวิชาคณิตศาสตร์ นอกจากนี้ โรงเรียนยังส่งเสริมการพัฒนานวัตกรรมการเรียนการสอนโดยครูมีผลงานทางวิชาการที่เน้นการพัฒนาผลสัมฤทธิ์ของผู้เรียน และยังมีบทบาทในการสนับสนุนชุมชนผ่านกิจกรรมพัฒนาทักษะอาชีพแก่นักเรียนและเยาวชนในพื้นที่
เจ้าชายกีโยม แกรนด์ดยุกรัชทายาทแห่งลักเซมเบิร์ก

เจ้าชายกีโยม ฌ็อง โฌเซฟ มารี แกรนด์ดยุกรัชทายาทแห่งลักเซมเบิร์ก (ประสูติ 11 พฤศจิกายน ค.ศ. 1981) เป็นรัชทายาทแห่งลักเซมเบิร์ก ตั้งแต่พระบิดาครองราชสมบัติในปี ค.ศ. 2000 พระองค์เป็นเชื้อสายสืบทอดจากราชวงศ์นัสเซา-ไวล์บวร์ก ที่ปกครองดินแดนลักเซมเบิร์กตั้งแต่ปี ค.ศ. 1890
ในวัยเยาว์และการศึกษา.
เจ้าชายกีโยมประสูติในเมืองลักเซมเบิร์ก เป็นพระโอรสพระองค์โตในแกรนด์ดยุกอ็องรีแห่งลักเซมเบิร์กกับแกรนด์ดัชเชสมาเรีย เตเรซาแห่งลักเซมเบิร์ก พระองค์มีพระอนุชาและพระขนิษฐารวม 4 พระองค์ได้แก่ เจ้าชายเฟลิกซ์แห่งลักเซมเบิร์ก เจ้าชายหลุยส์แห่งลักเซมเบิร์ก เจ้าหญิงอาแล็กซ็องดราแห่งลักเซมเบิร์ก เจ้าชายเซบัสเตียงแห่งลักเซมเบิร์ก พระองค์เป็นผู้อุปถัมภ์พระอนุชาองค์เล็กคือ เจ้าชายเซบัสเตียงแห่งลักเซมเบิร์ก พระญาติ เจ้าชายปอล หลุยส์แห่งนัสเซา เจ้าชายแอมานุแอลแห่งเบลเยียม เจ้าหญิงอารียานแห่งเนเธอร์แลนด์ และพระภาติยะของพระองค์คือ เจ้าชายโนอาแห่งนัสเซา
กีโยมทรงศึกษาที่ ไรชี โรเบิร์ต-ชลีมันน์ ในลักเซมเบิร์กจากนั้นทรงศึกษาที่สวิตเซอร์แลนด์และพระองค์ได้เข้าฝึกในวิทยาลัยการทหารของประเทศอังกฤษ ที่ซึ่งทรงเข้าศึกษาในมหาวิทยาลัยเดอร์แฮมและมหาวิทยาลัยบรูเนลศึกษาด้านการปกครองสากล ท้ายสุดทรงศึกษาที่มหาวิทยาลัยแองเกอร์ ประเทศฝรั่งเศสด้านอักษรศาสตร์และรัฐศาสตร์
แกรนด์ดยุกรัชทายาท.
แกรนด์ดยุกกีโยมทรงเป็นรัชทายาทในราชบัลลังก์ลักเซมเบิร์กเมื่อพระบิดาทรงครองราชสมบัติในปี ค.ศ. 2000 ถ้าทรงครองราชสมบัติก็จะได้เถลิงพระนามว่า แกรนด์ดยุกกีโยมที่ 5 แห่งลักเซมเบิร์ก (หรือวิลเลียมที่ 5 ถ้าเป็นภาษาอังกฤษ)
เจ้าชายกีโยมทรงทำหน้าที่เป็นผู้แทนเข้าร่วมพิธีเฉลิมพระชนมพรรษาของสมเด็จพระราชินีซอนยาแห่งนอร์เวย์ในเดือนกรกฎาคม ค.ศ. 2007 และจากนั้นทรงเข้าร่วมพิธีเฉลิมพระชนมพรรษาครบ 40 พรรษาของรัชทายาทแห่งเนเธอร์แลนด์คือ เจ้าชายวิลเลิม-อเล็กซานเดอร์ เจ้าชายแห่งออเรนจ์ ในเดือนกันยายนปีเดียวกัน
ในวันที่ 23 มิถุนายน ค.ศ. 2024 ซึ่งเป็นวันเฉลิมพระชนมพรรษาของแกรนด์ดยุกอ็องรี พระราชบิดา แกรนด์ดยุกกีโยมทรงได้รับการแต่งตั้งเป็นผู้สำเร็จราชการแทนพระองค์ โดยจะเริ่มปฏิบัติหน้าที่ในเดือนตุลาคมปีเดียวกัน
ชีวิตส่วนพระองค์.
พระองค์ทรงเริ่มสัมพันธ์กับเพีย ฮารัลด์เซน ชาวนอร์เวย์ ซึ่งเป็นบุตรีบุญธรรมของพระภาคิไนยในสมเด็จพระราชินีซอนยาแห่งนอร์เวย์ ทั้งคู่พบกันในปี ค.ศ. 2001 ในงานอภิเษกสมรสของเจ้าชายโฮกุน มกุฎราชกุมารแห่งนอร์เวย์กับนางสาวเมตเต-มาริต ทเจสเซม โฮลบี ทั้งคู่เริ่มออกนัดกันในปีถัดมาคือ ค.ศ. 2002 แต่ความสัมพันธ์ของทั้งคู่ได้จบลงหลังปีนั้น
ในวันที่ 26 เมษายน ค.ศ. 2012 ราชสำนักได้ประกาศการหมั้นระหว่างแกรนด์ดยุกกีโยม รัชทายาทแห่งลักเซมเบิร์กกับเคานท์เตสสเตฟานี เดอ ลานนอย ชาวเบลเยียม ซึ่งสืบเชื้อสายมาจากชาร์ลส์ มารี เรย์มอนด์ ดี อเรนเบิร์ก ดยุคที่ 5 แห่งอเรนเบิร์ก การอภิเษกสมรสได้ถูกกำหนดขึ้นในวันที่ 20 ตุลาคม ค.ศ. 2012
แกรนด์ดยุคทรงสนพระทัยในการดนตรีและการกีฬา พระองค์ทรงสามารถเล่นเปียโน ทรงเล่นฟุตบอล,ว่ายน้ำและวอลเลย์บอล พระองค์ทรงสามารถพูดภาษาลักเซมเบิร์ก,ภาษาฝรั่งเศส,ภาษาเยอรมัน,ภาษาสเปนและภาษาอังกฤษ พระองค์ทรงชื่นชอบกีฬาอเมริกันฟุตบอล และเป็นแฟนคลับทีมนิวยอร์ก ไจแอนตส์
เคลย์มอร์ (แก้ความกำกวม)

เคลย์มอร์  อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เคเอ็มบีซี

เคเอ็มบีซี  เป็นสถานีโทรทัศน์ในแคนซัสซิตี้ ออกอากาศทางช่อง 9 (ดิจิทัล ช่อง 29) เป็นแม่ส่งของเอบีซี ถือหุ้นโดยเฮียตเทเลวิชั่น ดำเนินการร่วมกับ เคซีดับเบิลยูอี เริ่มออกอากาศตั้งแต่ปี พ.ศ. 2496 โดยสถานีนี้เคยเป็นแม่ส่งของซีบีเอสมาก่อนเมื่อ พ.ศ. 2496 - 2498
เคนโทรซอรัส

เคนโทรซอรัส  ชื่อของมันมีความหมายว่ากิ้งก่าแหลมคม เพราะลำตัวส่วนหน้าของมันมีแผงกระดูกอยู่ ส่วนจากหลังถึงหางของมันมีหนามแหลมคมอยู่ อาศัยอยู่ในยุคจูแรสซิกตอนปลาย ถูกค้นพบในประเทศแทนซาเนีย ขนาดทั่วไปประมาณ 4.5 เมตร (15 ฟุต) มีน้ำหนักประมาณหนึ่งตัน (1.1 ตัน) ลักษณะการเดินสี่ขาตรง อาวุธหลักคือหนามยาวหนึ่งคู่ตรงหาง กินพืชเป็นอาหาร
การค้นพบ.
การค้นพบฟอสซิลชิ้นแรกของ Kentrosaurus ถูกค้นพบโดย ในปี 1909 ถูกค้นพบโดย  เมื่อวันที่ 24 กรกฎาคม พ.ศ. 2453 และได้ถูกบรรยายลักษณะโดยนักชีววิทยาเยอรมัน  ในปี พ.ศ. 2458 ชื่อ Kentrosaurus ได้ถูกตั้งชื่อเพื่อให้เป็นเกียรติแก่ Edwin Hennig และมาจากภาษากรีก kentron / κέντρονความหมาย "แหลม" หรือ "มีหนาม" และ "กิ้งก่า" / sauros / σαῦρος, [11] เฮ็นนิ่งเพิ่มเฉพาะชื่อ aethiopicus เพื่อแสดงถึงรากเหง้าที่มาจากทวีปแอฟริกา
สุริยุปราคา 15 มกราคม พ.ศ. 2553

สุริยุปราคาวงแหวน 15 มกราคม พ.ศ. 2553 เป็นปรากฏการณ์ทางธรรมชาติ เงามืดพาดผ่านแอฟริกาตะวันออก ได้แก่ ประเทศคองโก ประเทศเคนยา ก่อนลงสู่มหาสมุทรอินเดีย แล้วขึ้นสู่แผ่นดินบริเวณตอนใต้ของประเทศอินเดีย ตอนเหนือของประเทศศรีลังกา อ่าวเบงกอล ตอนเหนือของประเทศพม่า และไปสิ้นสุดที่ภาคตะวันตกเฉียงใต้ของประเทศจีน
สุริยุปราคาบางส่วนในไทย.
วันที่ 15 มกราคม พ.ศ. 2553 จะเกิดปรากฏการณ์สุริยุปราคาวงแหวน โดยสุริยุปราคาแบบวงแหวนนั้นเกิดจากขนาดปรากฏของดวงจันทร์มีขนาดเล็กกว่าขนาดปรากฏของดวงอาทิตย์ทำให้ดวงจันทร์ไม่สามารถบดบังดวงอาทิตย์ได้จึงเหลือพื้นที่ของดวงอาทิตย์ปรากฏคล้ายวงแหวน โดยสุริยุปราคาครั้งนี้เป็นสุริยุปราคาชุดที่ 141(Saros Series 141) ซึ่งประเทศไทยสามารถมองเห็นได้เป็นสุริยุปราคาบางส่วน โดยภาคเหนือของประเทศจะสามารถสังเกตการเว้าแหว่งของดวงอาทิตย์ได้มากกว่าภาคอื่น โดยสัมผัสแรกเริ่มขึ้นในเวลา 13:50 น. ที่แหลมพรหมเทพ จังหวัดภูเก็ต บดบังมากที่สุดที่ เวลา 15:39 น. ที่ ตำบลนาปู่ป้อม อำเภอปางมะผ้า จังหวัดแม่ฮ่องสอน โดยบดบังร้อยละ 78.15 ของพื้นที่ดวงอาทิตย์ และสิ้นสุดเวลา 17:04 น. ที่อำเภอแม่สาย จังหวัดเชียงราย ส่วนในพื้นที่กรุงเทพมหานคร จะเริ่มสัมผัสแรกเวลา 14:00 น. บดบังมากที่สุดร้อยละ 57.25 ของพื้นที่ดวงอาทิตย์ ในเวลา 15:37 น. และสิ้นสุดเวลา 16:58 น. โดยหลังจากเหตุการณ์นี้แล้วประเทศไทยจะสามารถเห็นสุริยุปราคาบางส่วนอีกครั้งได้ ในวันที่ 21 พฤษภาคม พ.ศ. 2555 ตั้งแต่พระอาทิตย์ขึ้นจากขอบฟ้า
แคม จีกอนเดต์

แคม จอสลิน จีกอนเดต์ ( เกิดเมื่อวันที่ 16 สิงหาคม ค.ศ. 1982 เป็นนักแสดงชาวอเมริกัน เป็นที่รู้จักในการแสดงบทเควิน วอลช็อก รายการ "The O.C." ทางช่องฟอกซ์ และบทไรอัน แม็กคาร์ธี ในภาพยนตร์เรื่อง "Never Back Down" และในปี 2008 จีกอนเดแสดงบทเจมส์ในภาพยนตร์ดัดแปลงจากนวนิยายดัดแปลงของสเตเฟนี เมเยอร์ เรื่อง "ทไวไลท์"
แดลเมเชีย

แดลเมเชีย  หรือ ดัลมาตซียา  คือภูมิภาคในบริเวณฝั่งตะวันออกของทะเลเอเดรียติกที่ในประเทศโครเอเชียปัจจุบัน บริเวณนี้รวมตั้งแต่เกาะราบทางตะวันตกเฉียงเหนือและอ่าวโคทอร์ทางตะวันออกเฉียงใต้
กรีก-โรมัน

โลกกรีก-โรมัน  ถ้าใช้เป็นคำคุณศัพท์จะเป็นที่เข้าใจโดยนักวิชาการและนักเขียนสมัยปัจจุบันว่าหมายถึงอาณาบริเวณหรือประเทศที่ได้รับอิทธิพลทางวัฒนธรรมโดยตรงหรือมีความเกี่ยวข้องทางภาษา วัฒนธรรม การปกครอง และศาสนาของกรีก และ โรมัน ความหมายโดยตรงคือ “โลกเมดิเตอเรเนียน” ที่มีศูนย์กลางในบริเวณทะเลเมดิเตอเรเนียนและทะเลดำ
เอลิซาเบธ เทย์เลอร์

คุณหญิง เอลิซาเบธ โรสมอนด์ เทย์เลอร์ (27 กุมภาพันธ์ ค.ศ. 1932 – 23 มีนาคม ค.ศ. 2011) หรือ ลิซ เทย์เลอร์  เป็นนักแสดงอังกฤษ-อเมริกัน ที่เกิดในอังกฤษ เธอเป็นหนึ่งในนักแสดงหญิงเพียงไม่กี่คน ที่ถูกจัดอันดับว่าเป็น 1 ใน 10 นักแสดงหญิงที่ยอดเยี่ยมที่สุดของโลกตลอดกาล เป็นที่รู้จักในด้านบทบาทการแสดงอันจัดจ้านและความงาม เช่นเดียวกับการใช้ชีวิตแบบฮอลลีวูด เธอแต่งงานมาแล้วหลายครั้ง เทย์เลอร์ถือเป็นหนึ่งในนักแสดงหญิงที่โด่งดังที่สุดในยุคทองของฮอลลีวูด และถือเป็นคนดังที่โดดเด่นมากคนหนึ่ง เทย์เลอร์ได้รับรางวัลออสการ์ สาขานักแสดงนำหญิงยอดเยี่ยม 2 ครั้ง รางวัลออสการ์เกียรติคุณ 1 ครั้ง รางวัลลูกโลกทองคำ 2 ครั้ง และยังเป็นเจ้าของรางวัลอื่นๆ อีกมาก
สถาบันภาพยนตร์อเมริกัน ได้ให้เทย์เลอร์เป็นนักแสดงหญิงยอดเยี่ยมที่สุดตลอดกาลเป็นลำดับที่ 7
เสียชีวิต.
หลังจากการที่เธอมีปัญหาด้านสุขภาพเป็นเวลานาน เอลิซาเบธ เทย์เลอร์ ได้เสียชีวิตเมื่อวันที่ 23 มีนาคม พ.ศ. 2554 โรงพยาบาลซีดาร์-ไซไน ในเมืองลอสแอนเจลิส รัฐแคลิฟอร์เนีย สหรัฐอเมริกา ด้วยอาการหัวใจล้มเหลว สิริรวมอายุได้ 79 ปี โดยมีบรรดาลูกหลานอยู่เคียงข้างก่อนที่เธอเสียชีวิต ซึ่งก่อนหน้านี้ในช่วงปี ค.ศ. 1990 เธอเกือบเสียชีวิตเพราะโรคปอดบวม เคยต้องเข้าบำบัดอาการติดสุราและยาแก้ปวด รวมทั้งเข้าผ่าตัดเนื้องอกในสมอง
ซิดิลลา

ซิดิลลา  หรือ เซดีย์  เป็นสัญลักษณ์รูปร่างคล้ายตะขอ (¸) อยู่ใต้พยัญชนะของอักษรละตินบางตัว เพื่อแสดงเสียงที่ต่างไปจากรูปปกติ เช่น ç ในภาษาฝรั่งเศสจะออกเสียงคล้ายเสียง ซ แต่ c จะออกเสียงคล้ายเสียง ค เป็นต้น
ที่มา.
ซิดิลลาในช่วงแรกปรากฏอยู่ร่วมกับอักษร c เท่านั้น โดยมีที่มาจากตัว z ในภาษาสเปนที่เขียนให้มีหางเป็นรูปร่างคล้ายตะขอด้านล่าง ชื่อ cedilla เองก็มาจากคำว่า ceda (ซีตา) ซึ่งเป็นชื่อของอักษรดังกล่าว ในปัจจุบันไม่มีการใช้ cedilla ในภาษาสเปนอีกแล้ว แต่ยังคงมีใช้ในภาษาโปรตุเกส ภาษากาตาลา และภาษาฝรั่งเศส
Ç.
ซิดิลลาใช้กับอักษร c บ่อยที่สุด โดยมักจะใช้เพื่อแยกความแตกต่างกับอักษร c กับ ç เพราะอักษร c ในหลาย ๆ ภาษาจะออกเสียงเป็นเสียงกัก เพดานอ่อน ไม่ก้อง ส่วนอักษร ç จะใช้แทนเสียงเสียดแทรก ปุ่มเหงือก ไม่ก้อง โดยอักษร ç จะใช้แทนเสียงดังกล่าวในภาษาฝรั่งเศส ภาษาโปรตุเกส ภาษากาตาลา ภาษาอุตซิตา และภาษาบาสก์
ในภาษาอื่น ๆ หลาย ๆ ภาษา เช่น ภาษาตุรกี ภาษาเคิร์ด ภาษาตาตาร์ ภาษาอาเซอร์ไบจาน ภาษาเติร์กเมน ภาษาแอลเบเนีย และภาษา Friulian อักษร ç จะใช้แทนเสียงกักเสียดแทรก หลังปุ่มเหงือก ไม่ก้อง (/tʃ/)
ซิดิลลากับอักษรตัวอื่น ๆ.
นอกจากตัวอักษร ç แล้ว ซิดิลลายังใช้ประกอบกับตัวอักษรอื่น ๆ อีกในหลาย ๆ ภาษา ตัวอักษรที่พบเห็นบ่อยที่สุดคืออักษร ş ซึ่งใช้ในหลาย ๆ ภาษา ได้แก่ ภาษาตุรกี ภาษาโรมาเนีย ภาษาเคิร์ด ภาษาตาตาร์ ภาษาอาเซอร์ไบจาน ภาษาเติร์กเมน ภาษากากาอุซ ซึ่งจะใช้แทนเสียงเสียดแทรก หลังปุ่มเหงือก ไม่ก้อง (/ʃ/)
ในภาษาลัตเวีย ได้ใช้ซิดิลลากับอักษรหลายตัว ได้แก่ ģ ķ ļ และ ņ (ตามตารางทางด้านขวา) เพื่อแสดง อย่างไรก็ตาม เมื่อซิดิลลาประกอบกับอักษร g ซิดิลลาจะเขียนไว้ด้านบนแทน เนื่องจากอักษร g มีหางยาวลงมาด้านล่าง ทำให้เติมตะขอไม่ได้เหมือนอักษรอื่น ๆ
เกรียตา การ์บู

เกรตา การ์โบ (18 กันยายน ค.ศ. 1905 – 15 เมษายน ค.ศ. 1990) เป็นนักแสดงชาวสวีเดน-สหรัฐ ในช่วงภาพยนตร์เงียบของฮอลลีวูดและเป็นส่วนหนึ่งในยุคทองของฮอลลีวูด การ์โบเคยได้รับรางวัลออสการ์ รางวัลเกียรติยศในปี 1954 จาก ผลงานการแสดงที่ไม่อาจลืมได้ และในปี 1999 ติดอยู่อันดับ 5 ในการจัดอันดับของสถาบันภาพยนตร์อเมริกันในหัวข้อนักแสดงหญิงยอดเยี่ยมที่สุดตลอดกาล
อิเล็กโทรป็อป

อิเล็กโทรป็อป  เป็นแนวดนตรีอิเล็กทรอนิกส์ส่วนใหญ่จะเน้นการใช้งานเครื่องสังเคราะห์เสียง แนวเพลงได้เห็นการฟื้นตัวจากความนิยมและมีอิทธิพล ตั้งแต่ช่วงปลายยุค 2000 "อิเล็กโทรป็อป" เป็นคำย่อมาจาก อิเล็กทรอนิกส์ป็อป (electronic pop)
กระจ่าง ตุลารักษ์

ร้อยโท กระจ่าง ตุลารักษ์ (1 เมษายน พ.ศ. 2456 — 23 มิถุนายน พ.ศ. 2552) หนึ่งในสมาชิกคณะราษฎร ผู้ทำการเปลี่ยนแปลงการปกครอง พ.ศ. 2475 อดีตกรรมการบริหารพรรคประชาธิปัตย์ และอดีตสมาชิกสภาผู้แทนราษฎรจังหวัดขอนแก่น
ประวัติ.
นายกระจ่าง เป็นชาวไทยเชื้อสายจีน เกิดเมื่อวันที่ 1 เมษายน พ.ศ. 2456 ที่ตำบลบางสวน อำเภอบางคล้า จังหวัดฉะเชิงเทรา เข้าร่วมกับคณะราษฎรด้วยวัยเพียง 19 ปี ขณะยังเป็นนักเรียนช่างกลอยู่ จากการชักชวนของพี่ชาย คือ นายสงวน ตุลารักษ์ โดยเข้ามาเป็นสมาชิกคณะราษฎรในสายพลเรือนเพียง 5 วัน ก่อนการเปลี่ยนแปลงการปกครองเท่านั้น โดยนายสงวนได้มอบหมายให้นายกระจ่างพาเพื่อนร่วมอุดมการณ์ที่มีพฤติกรรมดี ไม่ดื่มเหล้า ไม่ติดการพนัน เข้าร่วมเป็นคณะราษฎรเพิ่มด้วย 2-3 คน
บทบาททางการเมือง.
ในเช้าวันที่ 24 มิถุนายน พ.ศ. 2475 ซึ่งเป็นวันเปลี่ยนแปลงการปกครอง นายกระจ่างรับหน้าที่ควบคุมตัวบุคคลสำคัญและเจ้านายชั้นสูงในพระที่นั่งอนันตสมาคม รวมถึงอารักขาหัวหน้าคณะราษฎรด้วย โดยไม่ได้รับรู้มาก่อนเลยว่าจะมีการเปลี่ยนแปลงการปกครอง เพราะเป็นบุคคลระดับเล็ก ๆ ไม่ได้รับรู้ถึงแผนการชั้นสูง
ภายหลังเปลี่ยนแปลงการครอง ที่สมาชิกคณะราษฎรหลายคนได้มีตำแหน่งและบทบาททางการเมือง แต่นายกระจ่างก็ได้กลับไปเป็นลูกจ้างตามเดิม โดยไม่มีตำแหน่งใด ๆ ทั้งสิ้น เนื่องจากอายุยังน้อยอยู่ จนกระทั่งเกิดสงครามมหาเอเชียบูรพาขึ้นเมื่อ พ.ศ. 2484 นายกระจ่างได้ร่วมกับขบวนการเสรีไทย โดยได้ปฏิบัติหน้าที่เล็ดลอดเข้าไปในประเทศจีนเพื่อให้ความคุ้มครองบุคคลสำคัญต่าง ๆ และปฏิบัติงานอยู่ตามตะเข็บชายแดนไทย-ลาว และลาว-เวียดนาม หลังเสร็จสงครามแล้วได้รับยศเป็น ร้อยโท (ร.ท.) เมื่อวันที่ 29 กันยายน พ.ศ. 2488
จากนั้น ร.ท.กระจ่างก็ได้กลับไปใช้ชีวิตอยู่กับครอบครัวที่จังหวัดยะลา โดยได้เปิดกิจการโรงเลื่อยที่อำเภอรามัน และได้สมรสกับนางพวงเพ็ชร (นามเดิม: สวนเพ็ชร โกวิทยา) ซึ่งเป็นภรรยา มีบุตรธิดารวมทั้งสิ้น 4 คน
ร.ท.กระจ่าง เคยเป็น ส.ส. จังหวัดขอนแก่น จากการเลือกตั้งเมื่อเดือนมกราคม พ.ศ. 2489 (ต่อมาเข้าร่วมกับพรรคสหชีพ) จากนั้น เมื่อหม่อมราชวงศ์เสนีย์ ปราโมช อดีตหัวหน้าเสรีไทยสาย สหรัฐอเมริกา ได้เข้ารับตำแหน่งหัวหน้า พรรคประชาธิปัตย์ ต่อจากนายควง อภัยวงศ์ ที่ถึงแก่อสัญกรรมไปเมื่อปี พ.ศ. 2511 ร.ท.กระจ่างได้สมัครเป็นสมาชิกพรรค และได้ลงเลือกตั้งเป็น ส.ส. ในจังหวัดยะลา แต่ไม่ได้รับการเลือกตั้ง หลังจากนั้นชีวิตก็ได้วนเวียนอยู่ในแวดวงการเมืองมาโดยตลอด เช่น เป็นนักการเมืองท้องถิ่น และปลูกฝังทัศนคติทางการเมือง การปกครองแก่บุตรหลานและคนใกล้ชิด เป็นต้นกระทั่ง พ.ศ. 2525 ร้อยโทกระจ่างได้เข้ามาเป็นกรรมการบริหาร พรรคประชาธิปัตย์ ที่จดทะเบียนขึ้นมาอีกครั้งหนึ่ง ก่อนจะพ้นจากตำแหน่งกรรมการบริหารพรรคเมื่อ พ.ศ. 2526
ในเดือนมิถุนายน พ.ศ. 2542 ซึ่งเป็นวาระครบรอบ 67 ปี ของการเปลี่ยนแปลงการปกครอง ร.ท.กระจ่างได้ให้สัมภาษณ์นิตยสารสารคดีถึงเหตุการณ์ในวันเปลี่ยนแปลงการปกครอง ในฐานะที่เป็นสมาชิกคณะราษฎรคนสุดท้ายที่ยังมีชีวิตอยู่
ถึงแก่กรรม.
กระจ่าง ถึงแก่อนิจกรรมลงอย่าสงบในบ้านพักของตัวเองในเวลา 23:00 น. ของวันที่ 23 มิถุนายน พ.ศ. 2552 หรือ 1 ชั่วโมงก่อนเข้าสู่วันครบรอบ 77 ปีของการเปลี่ยนแปลงการปกครองด้วยวัย 96 ปี มีพิธีฌาปนกิจศพเมื่อวันที่ 28 มิถุนายน พ.ศ. 2552 ณ ณาปนสถานเทศบาลนครยะลา